cyanic-selkie/wikianc huggingface dataset:
ବିଲ୍ ଗେଟ୍ସ୍
ଜୀବନୀ
୧୩ ବର୍ଷ ବୟସରେ ସେ  ଲେକସାଇଡ଼ ସ୍କୁଲ୍,ଏକ ବେସରକାରୀ ପ୍ରସ୍ତୁତିମୁଳକ ସ୍କୁଲ୍ରେ ନାମ ଲେଖାଇଲେ ।  ସେ ଅଷ୍ଟମ ଶ୍ରେଣୀରେ ପଢୁଥିବା ବେଳେ ସ୍କୁଲ୍ରେ ଥିବା ମଦର୍ସ୍ କ୍ଲବ୍ ଟେଲି ଟାଇପ୍ ମଡେଲ୍ ୩୩ ଏଏସ୍ଆର୍ ଟର୍ମିନାଲ୍ ଏବଂ ଜେନେରାଲ୍ ଇଲେକ୍ଟ୍ରିକ୍ କମ୍ପ୍ୟୁଟର୍ (ଜିଇ)ର ଏକ କମ୍ପ୍ୟୁଟର୍ ସମୟର ବ୍ଲକ୍  ଲେକ୍ ସାଇଡ୍ ସ୍କୁଲ୍ର ବ୍ୟବହୃତ ଜିନିଷ ସବୁକୁ ତନ୍ନତନ୍ନ କରି ଖୋଜି  ବିକ୍ରି କରି  ଛାତ୍ରଛାତ୍ରୀମାନଙ୍କ ପାଇଂ କିଣା ଯାଇଥିଲା । ଗେଟ୍ସ  ବେସିକ୍ର ଜିଇ ସିଷ୍ଟମ୍ରେ ପ୍ରୋଗ୍ରାମିଂ କରିବାକୁ ଆଗ୍ରହ କଲେ ଏବଂ ନିଜର ଆଗ୍ରହ ପାଇଂ ସେ  ଗଣିତ ଶ୍ରେଣୀରୁ ଛୁଟି ନେଉଥିଲେ । ସେ ଏହି ଯନ୍ତ୍ରରେ ନିଜର ପ୍ରଥମ କମ୍ପ୍ୟୁଟର ପ୍ରୋଗ୍ରାମ୍ କରିଥିଲେ ଯାହାକି ବ୍ୟବାହାରକାରୀକୁ କମ୍ପ୍ୟୁଟର୍ ବିପକ୍ଷରେ ଛକି ଶୁନ ଖେଳିବାକୁ ଅନୁମତି ଦେଇଥାଏ । ଗେଟ୍ସ୍ ମେସିନ୍ ଏବଂ ଏହାର ସଫ୍ଟୱେୟର୍  କୋଡ୍ର ସମ୍ପୁର୍ଣ କାର୍ଯ୍ୟଦ୍ୱାରା ବିମୋହିତ ହୋଇଥିଲେ|ସେ ଯେତେବେଳେ ସେହି ମୁହୁର୍ତ୍ତକୁ  ମନେପକେଇଲେ ସେ କହିଲେ "ସେହି ମେସିନ୍ ପାଖରେ କିଛି ଥିଲା" ।  ମଦର୍ସ୍ କ୍ଲବ୍ର ଦାନ ସରିଯିବା ପରେ ସେ ଓ କିଛି ଛାତ୍ର  ଡିଇସି   ପିଡିପି ମିନିକମ୍ପ୍ୟୁଟର୍ ସିଷ୍ଟମ୍ ଉପରେ ସମୟ ଦେଲେ । ସେହି ସିଷ୍ଟମ୍ ମଧ୍ୟରୁ ଗୋଟିଏ ସିଷ୍ଟମ୍ ଥିଲା ପିଡିପି-୧୦ ଯାହାକି କମ୍ପ୍ୟୁଟର୍ ସେଣ୍ଟର୍ କୋରପୋରେସନ୍ (ସିସିସି)ରୁ ଜଣା ଯାଉଥିଲା ଯାହାକି ୪ ଜଣ ଲେକ୍ ସାଇଡ୍ ଛାତ୍ର  –  ଗେଟସ୍, ପଉଲ୍ ଆଲେନ୍, ରିକ୍ ୱିଲାଣ୍ଡ୍ ଏବଂ କେନ୍ଟ୍ ଏଭାନ୍ସଙ୍କୁ  –  ଦଣ୍ଡ ସ୍ୱରୂପ ବାରଣ କରିଥିଲେ କାରଣ- ଗ୍ରୀଷ୍ମ ପରେ ଅପରେଟିଂଗ୍ ସିଷ୍ଟମ୍ରେ କମ୍ପ୍ୟୁଟର୍ ଫ୍ରି ସମୟରେ ସେହିମାନେ ଭୁଲ୍ କରୁଥିଲେ।
ଦଣ୍ଡର ଶେଷ ସମୟରେ ସେହି ଚାରିଜଣ ଛାତ୍ରଙ୍କୁ କମ୍ପ୍ୟୁଟର ସମୟବ ବଦଳରେ ସିସିସିର ସଫ୍ଟୱେୟାରରେ ଭୁଲ ଖୋଜିବା ପାଇଁ ଜଚା ଯାଇଥିଲା।ସିଷ୍ଟମକୁ ଭାୟା ଟେଲିଟାଇପ ବ୍ୟବହାର କରିବା ବଦଳରେ ସେ ସିସିସିର କାର୍ଯ୍ୟାଳୟକୁ ଯାଇ ସିଷ୍ଟମରେ ଚାଲୁଥିବା ବିଭିନ୍ନ ପ୍ରୋଗ୍ରାମ୍ ଯଥା ଫୋରଟ୍ରାନ୍, ଲିସପ୍ ଏବଂ ମେସିନ୍ ଲାଙ୍ଗୁଏଜ୍ ପାଇଁ ସୋର୍ସ୍ କୋଡ୍ ଶିଖିଥିଲେ|୧୯୭୦ ମସିହାରେ କମ୍ପାନୀ ବ୍ୟବସାୟ ବନ୍ଦ କରିବା ପର୍ଯ୍ୟନ୍ତ ସେ ସିସିସିରେ କାର୍ଯ୍ୟରତ ଥିଲେ |ସେହି ବର୍ଷ ଇନ୍ଫରମେସନ୍ ସାଇନ୍ସ ଇନକର୍ପୋରେସନ୍ କମ୍ପ୍ୟୁଟର ସମୟ ଏବଂ ବିଭିନ୍ନ ସୁବିଧା ଦେଇ ଚାରିଜଣ ଲେକ୍ ସାଇଡ୍  ସ୍କୁଲର ଛାତ୍ରଙ୍କୁ  କୋବୋଲରେ ପେରୋଲ୍ ପ୍ରୋଗ୍ରାମ୍ ଲେଖିବାକୁ ନେଇଥିଲା|ଯେତେବେଳେ କମ୍ପାନୀର ପରିଚାଳକମାନେ ଗେଟସ୍ଂକର ପ୍ରୋଗ୍ରାମିଂ ଦକ୍ଷତା ବିଷୟରେ ଜାଣିବାକୁ ପାଇଲେ,ଗେଟସ୍ ଶ୍ରେଣୀର ଛାତ୍ରମାନଙ୍କୁ ଅନୁସୁଚିତ କରିବା ପାଇଁ ସ୍କୁଲ ପାଇଁ ଏକ ପ୍ରୋଗ୍ରାମ୍ ଲେଖିଥିଲେ|ସେ କଡ଼କୁ ଏହିପରି ଭାବେ ପରିବର୍ତ୍ତନ କରିଥିଲେ ଯେପରିକି ସେ ନିଜକୁ ଅସମାନୁପାତିକ ଆକର୍ଷଣୀୟ ଝିଅ ମାନଙ୍କ ଶ୍ରେଣୀରେ ରହିବେ।ପରେ ସେ କହିଥିଲେ ଯେ ମତେ ମେସିନଠାରୁ ଅଲଗା କରିବା କଷ୍ଟ ଥିଲା ଯାହା ଦ୍ୱାରକି ମୁଁ ମୋ ସଫଳତାକୁ ସ୍ପଷ୍ଟ ରୂପେ ପ୍ରମାଣ କରିପାରିବି । ଗେଟ୍ସ ଆଲେନଙ୍କ ସହିତ ଇଣ୍ଟେଲ ୮୦୦୮ ପ୍ରୋସେସରରେ ବେସିତ ଟ୍ରାଫିକ କାଉଣ୍ଟର କରିବାକୁ ଏକ ସାହସିକ ଉଦ୍ୟମ,ଟ୍ରାଫ୍-ଓ-ଡାଟା କରିଥିଲେ।୧୯୭୩ର ପ୍ରାରମ୍ଭରେ ବିଲ୍ ଗେଟ୍ସଙ୍କୁ ୟୁଏସ ହାଉସ ଅଫ୍ ରିପ୍ରେଜେଣ୍ଟଟିଭର କଂଗ୍ରେସନାଲ ପେଜରେ ସ୍ଥାନ ପାଇଥିଲେ।
୧୯୭୩ ମସିହାରେ ଗେଟ୍ସ ଲେକ୍ ସାଇଡ ସ୍କୁଲରୁ ସ୍ନାତକ ପ୍ରାପ୍ତ କରିଥିଲେ ଏବଂ ଜାତୀୟ ସ୍ତରୀୟ ଗୁଣୀ ଛାତ୍ର ରୂପେ ବିବେଚିତ ହୋଇଥିଲେ । ସେ ସାଟ୍ ରେ ୧୬୦୦ରୁ ୧୫୯୦ ପ୍ରାପ୍ତ କରିଥିଲେ ଏବଂ ୧୯୭୩ ମସିହାର ବସନ୍ତର  ହାର୍ବାର୍ଡ ମହା ବିଦ୍ୟାଳୟରେ ନାମ ଲେଖାଇ ଥିଲେ ।  ହାବାର୍ଡରେ ଥିବା ସମୟରେ ସେ  ଷ୍ଟିଭ ବାଲମରଙ୍କ ସହିତ ଦେଖା ହୋଇଥିଲେ ଯିଏକି ତାଙ୍କୁ ପରବର୍ତ୍ତୀ ସମୟରେ ଗେଟସଙ୍କୁ ମାଇକ୍ରୋସଫ୍ଟର ସି ଇ ଓ ହେବାଜୁ ସହାୟତା କରିଥିଲେ ।
ଦ୍ୱିତୀୟ ବର୍ଷରେ ଥିବା ସମୟରେ ଗେଟସ୍ ତାଙ୍କ ପ୍ରଫେସର ମାନଙ୍କ ମଧ୍ୟରୁ ଜଣେ, ହ୍ୟାରି ଲିୱୀସଙ୍କ କୋମ୍ବିନୋଟ୍ରିକ୍ସ୍ ଶ୍ରେଣୀରେ ଅସମାହିତ ପ୍ରଶ୍ନକ୍ରମ ର ସମାଧାନ ସ୍ୱରୂପ ସେ ପ୍ୟାନ କେକ୍ ସର୍ଟିଂ ପାଇଁ ଆଲଗୋରିଦିମ୍ର ଉଦ୍ଭାବନ କରିଥିଲେ । ଗେଟ୍ସଙ୍କର ସମାଧାନ ୩୦ ବର୍ଷ ମଧ୍ୟରେ ସବୁଠାରୁ ଦୃତ ଭର୍ସନ୍ ଥିଲା; ଏହାର ସଫଳତା ମାତ୍ର ୧ ପ୍ରତିଶତରେ ଅଧିକ ଥିଲା । ତାଙ୍କର ସମାଧାନ ପରବର୍ତ୍ତୀ ସମୟରେ ଆନୁଷ୍ଠାନିକ ଭାବେ ହାର୍ବାର୍ଡର କଂପ୍ୟୁଟର ବୈଜ୍ଞାନିକ କ୍ରିସ୍ଟିଓସ୍ ପାପାଡିମିତ୍ରିଓଉ ସହଯୋଗରେ ସମ୍ବାଦରେ ପରିବେଷିତ ହୋଇଥିଲା ।
ଗେଟସ୍ ହାବାର୍ଡ ରେ ପଢ଼ୁଥିବା ସମୟରେ ତାଙ୍କର କିଛି ନିର୍ଦିଷ୍ଟ ପାଠପଢ଼ା ଯୋଜନା ନଥିଲା ଏବଂ ସେ ତାଙ୍କର ଅଧିକାଂଶ ସମୟ ସ୍କୁଲର କଂପ୍ୟୁଟର ସହିତ ବିତାଉଥିଲେ। ଗେଟସ୍ ପଉଲ ଆଲେନଙ୍କ ସହିତ ସଂସ୍ପର୍ଶରେ ରହିଥିଲେ ଏବଂ ସେ ତାଙ୍କ ସହିତ ୧୯୭୪ ମସିହାର ଗ୍ରୀଷ୍ମରେ ହନିୱେଲଠାରେ ଏକତ୍ରିତ ହୋଇଥିଲେ । ଇଣ୍ଟେଲ ୮୦୮୦ ସିପିୟୂ ବେସିତ ଏମଆଇଟିଏସ ଅଲଟେର ୮୦୦ ସିପିୟୁ ଉନ୍ମୋଚିତ ହୋଇଥିଲା ଏବଂ ଗେଟସ୍ ଏବଂ ପଉଲ ଆଲେନ ଏହାକୁ ଏକ ସୁଯୋଗ ରୂପେ ଗ୍ରହଣ କରି ନିଜର ଏକ ସଫ୍ଟୱେୟାର କମ୍ପାନୀ ଆରମ୍ଭ  କରିବା ପାଇଁ ଯୋଜନା କଲେ।ଗେଟସ୍ ହାବାର୍ଡରୁ ପାଠପଢ଼ା ଛାଡିଦେଲେ । ସେ ଏହି ବିଷୟରେ ନିଜ ପିତାମାତାଙ୍କ ସହିତ ବିଚାର ବିମର୍ଷ କରିବା ପରେ ସେମାନେ ତାଙ୍କର କମ୍ପାନୀ ଆରମ୍ଭ କରିବାର ପ୍ରବଳ ଇଛା ଦେଖି ତାଙ୍କୁ ସହଯୋଗ କରିଥିଲେ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୧୯୫୫ ଜନ୍ମ
ଜନର୍ଦ୍ଧନ ନାଭଲେ
ଜନର୍ଦ୍ଧନ ଜ୍ଞାନୋବା ନାଭଲେ ଲିଙ୍କ=ଫାଇଲ:Janardan_Navle.ogg|11x11_ପିକସେଲ|ଶବଦ ବିଷୟରେ pronunciation <small class="metadata audiolinkinfo" style="cursor:help;">( help · info ) (pronounced Nuw-lay) (7 ଡିସେମ୍ବର 1902-7 ସେପ୍ଟେମ୍ବର 1979 ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି ଥିଲେ ।
Career
ବାଆଁ|thumb|ଭାରତୀୟ ଟେଷ୍ଟ ଦଳର ଇଂଲଣ୍ଡ ଗସ୍ତ ସମୟ ଦଳ ସହ ଜନାର୍ଦନ ନାଭଲେ ସେ ଭାରତର ପ୍ରଥମ ଖେଲାଯାଇଥିବା ଟେଷ୍ଟରେ ଓପନିଂ ବେତସ ମେନ ଭାବରେ ପ୍ରଥମ ବଲକୁ ସାମ୍ନା କରିବାର ଗର୍ବର ଅଧିକାରୀ । ଏହା ଏକ ଏଇତିହାସିକ ମୁହୂର୍ତ ଭାରତୀୟକ୍ରିକେଟ ପାଇଁ ଥିଲା । ସେ ଭାରତ ଦଳର ୱିକେଟ କିପର ମଧ୍ୟ ଥିଲେ । ବମ୍ବେ ଦଳ ପାଇଁ ଘରେଇ ପେଣ୍ଟାଙ୍ଗୁଳାର ତୁର୍ଣାମେଣ୍ଟରେ ସେ ୱିକେଟ କିପର ଥିଲେ । ସେ ମାତ୍ର 2ଟି ଟେଷ୍ଟ ଭାରତ ପାଇଁ ଖେଳି 44 ରନ କରିଥିଲେ ।
ବ୍ୟକ୍ତିଗତ ଜୀବନ
ପରବର୍ତ୍ତୀ ଜୀବନରେ ସେ ଚିନୀ କଳରେ ନି ରାପତ୍ତା ରକ୍ଷୀ ଭାବରେ କମ କରିଥିଲେ ଓ ନିରାଡମ୍ବର ଭାବରେ ରହୁଥିଲେ ।
ଆଧାର
ଶ୍ରେଣୀ:୧୯୦୨ ଜନ୍ମ ଶ୍ରେଣୀ:୧୯୭୯ ମୃତ୍ୟୁ ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ବାଘ
ବାଘ ବା ବ୍ୟାଘ୍ର (ଈଂରାଜୀରେ Tiger, ସାନ୍ତାଳୀରେ ᱛᱟᱹᱨᱩᱵ, ସମ୍ବଲପୁରୀରେ ବାଘ୍, ହିନ୍ଦୀରେ बाघ, ଜୀବବିଜ୍ଞାନ ନାମ Panthera tigris) ବିରାଡି ପ୍ରଜାତିର ସର୍ବବୃହତ ଜୀବପ୍ରଜାତି । ଏହାର ଈଷତ୍ ହଳଦିିଆ ବା କମଳା ରଙ୍ଗର ଚମଡ଼ାରେ କଳା ରଙ୍ଗର ପଟା ପଟା ଦାଗ ଥାଏ ଓ ପେଟଟି ଧଳା ରଙ୍ଗର ହୋଇଥାଏ । ବାଘ, ସିଂହ, କଲରାପତରିଆ ବାଘ, ଜାଗୁଆର ଓ ହିମ କଲରାପତ୍ରିଆ ବାଘ ଇତ୍ୟାଦି ଜୀବ ପାନ୍ଥେରା ପ୍ରଜାତି ଭାବେ ପରିଗଣିତ ହୋଇଥାନ୍ତି । ବାଘ ନିଜ ପରିବାସର ଖାଦ୍ୟଶୃଙ୍ଖଳର ସର୍ବୋଚ୍ଚତମ ମାଂସାସୀ ଜୀବ । ଗୋରୁ ଓ ହରିଣ ପ୍ରଭୃତି ତୃଣଭୋଜୀ ପ୍ରାଣୀ ଏହାର ମୁଖ୍ୟ ଶିକାର । ବାଘମାନେ ମୁଖ୍ୟତଃ ଏକାକୀ ଜୀବନଯାପନ କରନ୍ତି, କେବଳ କେତେକ ପରିସ୍ଥିତିରେ କିଛି ବାଘମାନଙ୍କୁ ଏକାଠି ମିଳିମିଶି ରହୁଥିବା ଦେଖାଯାଏ । ବାଘମାନେ ସାଧାରଣତଃ ନିଜର ଏକ ଶିକାର କ୍ଷେତ୍ର ନିର୍ଦ୍ଧାରଣ କରି ତାହାର ନିୟନ୍ତ୍ରଣ କରନ୍ତି । ଶିକାରର ଚାହିଦା ମେଣ୍ଟାଇ ପାରୁଥିବା ଏକ ବିରାଟ ଅଞ୍ଚଳକୁ ସାଧାରଣତଃ ବାଘମାନେ ନିଜର ପରିବାସ ବା ଶିକାର କ୍ଷେତ୍ର ରୂପେ ଚୟନ କରିଥାନ୍ତି । ଅନେକ କାରଣରୁ ପୃଥିବୀର କେତେକ ଦେଶରେ ମନୁଷ୍ୟ ଓ ବାଘ ମୁହାଁମୁହିଁ ହେବା ଭଳି ପରିସ୍ଥିତି ସୃଷ୍ଟି ହୋଇଥାଏ ।
ନିଜ ଦେହର ସ୍ୱତନ୍ତ୍ର ସୁନ୍ଦର ରଙ୍ଗ ତଥା ଜଙ୍ଗଲରେ ନିଜର ଅଦ୍ଭୁତପୂର୍ବ ରାଜକୀୟ ଠାଣି ପାଇଁ ପ୍ରକୃତିପ୍ରେମୀ ଓ ପର୍ଯ୍ୟଟକଙ୍କ ମହଲରେ ବାଘ ଖୁବ୍ ଲୋକପ୍ରିୟ । ପ୍ରାଚୀନ ପୌରାଣିକ କଥା, ଲୋକକଥା ଇତ୍ୟାଦିରେ ବାଘଙ୍କ ଉପସ୍ଥିତି ଦେଖାଯାଇପାରିବ ଓ ଆଧୁନିକ ସମୟରେ କଥାଚିତ୍ର, ବୃତ୍ତଚିତ୍ର, ସାହିତ୍ୟ, ପତାକା, ରାଜ ସଙ୍କେତ ଓ କ୍ରୀଡ଼ା ମାସ୍କଟ୍ ଭାବେ ବାଘମାନଙ୍କୁ ଦେଖିବାକୁ ମିଳେ । ବାଘ ହେଉଛି ଭାରତ, ବଙ୍ଗଳାଦେଶ, ମାଲେସିଆ ଓ ଦକ୍ଷିଣ କୋରିଆ ପ୍ରଭୃତି ଦେଶର ଜାତୀୟ ପଶୁ ।
ନାମକରଣର ଇତିହାସ
ଲାଟିନ୍ ଶବ୍ଦ ଟାଇଗ୍ରିସ୍ (tigris)ରୁ ପ୍ରାଚୀନ ଫରାସୀ ଶବ୍ଦ ଟିଗ୍ରେ (tigre)ର ସୃଷ୍ଟି ଓ ପୁଣି ଏହି ଫରାସୀ ଶବ୍ଦରୁ ପୁରାତନ ଈଂରାଜୀ ଶବ୍ଦ ଟାଇଗ୍ରାସ୍ (tigras) ଓ ମଧ୍ୟଯୁଗୀୟ ଈଂରାଜୀ ଶବ୍ଦ ଟାଇଗର୍ (tigre)ର ସୃଷ୍ଟି । ପ୍ରାଚୀନ ଗ୍ରୀକ୍ ଶବ୍ଦ τίγρις (ଟାଇଗ୍ରିସ୍)ରୁ ଏହି ଲାଟିନ୍ ଶବ୍ଦର ସୃଷ୍ଟି ହୋଇଥିଲା । ଗ୍ରୀକ୍ ଶବ୍ଦଟିର ମୂଳ କେଉଁଠାରୁ ତାହା ଅଜଣା, ତେବେ ଏହି ଶବ୍ଦଟି ବାଘ କିମ୍ବା "ଟାଇଗ୍ରିସ୍ ନଦୀ"କୁ ବୁଝାଇବା ପରି ମନେ ହୁଏ । ଆଉ ଏକ ମତାନୁସାରେ ପାରସୀ ଶବ୍ଦ ଟିଗ୍ରା - tigra ବା ଅୱେସ୍ତୀୟ ଭାଷାର ଶବ୍ଦ ତିଗ୍ରି - tigrhi ଏହି ଜୀବର ଈଂରାଜୀ ନାମର ମୂଳ ଶବ୍ଦ ହୋଇପାରେ । ପାରସୀ ଶବ୍ଦର ଅର୍ଥ ମୁନିଆ ହୋଇଥିବା ବେଳେ ଅୱେସ୍ତୀୟ ଶବ୍ଦର ଅର୍ଥ ହେଉଛି ତୀର । ବାଘ ସହ ଏହି ସବୁ ଶବ୍ଦର ସମ୍ପର୍କ ବିଷୟରେ ସବିଶେଷ ପ୍ରମାଣ ନଥିଲେ ମଧ୍ୟ ବାଘର ଲମ୍ଫର ବେଗ ବା ଶାରୀରିକ ବୈଶିଷ୍ଟ୍ୟ ଯୋଗୁଁ ଏଗୁଡ଼ିକ ବ୍ୟବହାର କରାଯାଇଥିବ ବୋଲି ଅନୁମାନ କରାଯାଏ ।
ସଂସ୍କୃତରେ ବି+ଆ+ଘ୍ରା (ଧାତୁ)ରୁ ବ୍ୟାଘ୍ର ଶବ୍ଦର ସୃଷ୍ଟି । ଏହି ଶବ୍ଦର ଅର୍ଥ ହେଲା – ଗନ୍ଧ ଗ୍ରହଣ କରିବା ବା ଭକ୍ଷଣ କରିବା । ବ୍ୟାଘ୍ର ଶବ୍ଦର ଅପଭ୍ରଂଶ ହୋଇ ଅନ୍ୟାନ୍ୟ ଭାରତୀୟ ଭାଷାରେ ପ୍ରଚଳିତ "ବାଘ" ଶବ୍ଦର ସୃଷ୍ଟି ।
ବର୍ଗୀକରଣ
୧୭୫୮ ମସିହାରେ କାର୍ଲ୍ ଲିନାୟସ୍ ନିଜ ପୁସ୍ତକ ସିଷ୍ଟମା ନାଚୁରେ - Systema Naturaeରେ ବାଘ ବିଷୟରେ ବିବରଣୀ ପ୍ରଦାନ କରି ତାହାକୁ ଫେଲିସ୍ ଟାଇଗ୍ରିସ୍ ବୋଲି ଜୀବବିଜ୍ଞାନ ନାମକରଣ କରିଥିଲେ । ୧୯୨୯ ମସିହାରେ ବ୍ରିଟିଶ୍ ଜୀବ ବର୍ଗୀକରଣ ବିଶେଷଜ୍ଞ ରେଜିନାଲ୍ଡ ଇନ୍ନେସ୍ ପୋକକ୍ ବାଘକୁ ପ୍ୟାନ୍ଥେରା ପ୍ରଜାତିରେ ସଂସ୍ଥାପିତ କରି ତାହାକୁ ପାନ୍ଥେରା ଟାଇଗ୍ରିସ୍ ବୋଲି ନାମିତ କରିଥିଲେ ।
ବିବର୍ତ୍ତନ
ପାନ୍ଥେରା ବଂଶର ସିଂହ, କଲରାପତରିଆ ବାଘ ଓ ଜାଗୁଆର୍ ବାଘମାନଙ୍କ ନିକଟତମ ସମ୍ପର୍କୀୟ । ଜିନ୍‍ଗତ ବିଶ୍ଳେଷଣରୁ ଜଣାଯାଏ ଯେ ପାଖାପାଖି ୨୮.୮ ଲକ୍ଷ ବର୍ଷ ପୂର୍ବେ ବାଘ ଓ ହିମ କଲରାପତ୍ରିଆ ବାଘଙ୍କ ବିବର୍ତ୍ତନ ଧାରା ପାନ୍ଥେରା ପ୍ରଜାତିର ଅନ୍ୟ ଜୀବଙ୍କ ବିବର୍ତ୍ତନ ଧାରାଠାରୁ ବଦଳି ଗଲା । ତେଣୁ ସିଂହ, କଲରାପତରିଆ ବାଘ ଓ ଜାଗୁଆର୍ ପ୍ରାୟ ଏକା ବିବର୍ତ୍ତନ ଧାରାରେ ଯାଇଥିବା ବେଳେ ବାଘ ଓ ହିମ କଲରାପତ୍ରିଆ ବାଘ ପରସ୍ପରର ନିକଟତର । ଫାଇଲୋଗ୍ରାଫିକ୍ ଗବେଷଣାରୁ ଜଣାପଡ଼ିଛି ଯେ ୭୨୦୦୦-୧୦୮୦୦୦ ବର୍ଷ ପୂର୍ବେ ବର୍ତ୍ତମାନ ଦେଖାଯାଉଥିବା ସମସ୍ତ ବାଘ ଉପପ୍ରଜାତିର ପୂର୍ବପୁରୁଷ ବୋଲାଉଥିବା ବାଘ ପ୍ରଜାତିର ସୃଷ୍ଟି ହୋଇଥିଲା ।
ଲଂଗ୍‍ଡାନ୍ ବାଘ ବା ପାନ୍ଥେରା ଡାନ୍‍ସ୍କିର ଜୀବାଶ୍ମ ଅବଶେଷ ଉତ୍ତର-ପଶ୍ଚିମ ଚୀନର ଗାନ୍ସୁ ପ୍ରଗଣାରେ ମିଳିଥିଲା । ପ୍ରାୟ ୨୦ ଲକ୍ଷ ବର୍ଷ ପୂର୍ବେ ପ୍ଲାଇଷ୍ଟୋସିନ୍ ଯୁଗର ଆରମ୍ଭ ସମୟରେ ଏହି ବାଘ ପ୍ରଜାତି ବିଚରଣ କରୁଥିଲା । ଏହାର ଆକାର ପ୍ରାୟ ଜାଗୁଆର୍ ପରି ଥିଲା ଓ କିନ୍ତୁ ଏହାର ଛାଲର ଦାଗ ଭିନ୍ନ ଥିଲା । ଲଂଗ୍‍ଡାନ୍ ବାଘ ଆଧୁନିକ ବାଘର ଆଦିମ ପ୍ରଜାତି ଓ ଦୁଇ ପ୍ରଜାତିଙ୍କ ମଧ୍ୟରେ ଅନେକ ସାମଞ୍ଜସ୍ୟ ଥାଇପାରେ । ଉତ୍ତର-ପଶ୍ଚିମ ଚୀନରୁ ଏହି ବାଘ ବଂଶର ଉଦ୍ଭବ ହୋଇଥିବ ବୋଲି ଅନୁମାନ କରାଯାଏ । କ୍ରମଶଃ ବାଘ ହରିଣ ଓ ବନ୍ୟଗୋରୁ ପ୍ରଜାତିର ଶିକାର କରି ଖାଇଲେ ଓ ସେମାନଙ୍କ ଆକାରରେ ମଧ୍ୟ ବୃଦ୍ଧି ଘଟିଲା । ପ୍ଲାଇଷ୍ଟୋସିନ୍ ଯୁଗର ଆରମ୍ଭରେ ଦକ୍ଷିଣ-ପୂର୍ବ ଏସିଆରେ ବାଘର ଏହି ଆକାର ସମ୍ପର୍କୀୟ ବିବର୍ତ୍ତନ ଘଟିଥିବା ଅନୁମାନ କରାଯାଏ ।
ଆଧାର
A to Z Essays : Essay on Tiger
ବାହାର ଆଧାର
ଶ୍ରେଣୀ:ବଡ଼ ବିଡ଼ାଳ ଶ୍ରେଣୀ:ଭାରତର ଜାତୀୟ ପ୍ରତୀକ
୧୧୧୦
୧୧୧୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ବନ୍ନା ମିର୍ଜା
ବନ୍ନା ମିର୍ଜା (ଜନ୍ମ: ୯ ସେପ୍ଟେମ୍ବର ୧୯୭୫ ) ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରିବା ସ‌ହିତ ବିଭିନ୍ନ ମଞ୍ଚ ନାଟକରେ ଅଭିନୟ କରନ୍ତି । ବନ୍ନା ଅଭିନୟ ବ୍ୟତୀତ ସାମାଜିକ କର୍ଯ୍ୟରେ ମଧ୍ୟ ସକ୍ରିୟ ଅଛନ୍ତି । ସେ ହଜାରେରୁ ଅଧିକ ଦୂରଦର୍ଶନ ନାଟକରେ ଏବଂ କିଛି ମାର୍ମିକପୂର୍ଣ୍ଣ ଚଳଚ୍ଚିତ୍ରରେ ଅଭିନୟ କରିଛନ୍ତି । ମିର୍ଜା ୧୯୯୨ ମସିହାରେ ଅଭିନୟ ଆରମ୍ଭ କରିଥିଲେ । ସେତେବେଳେ ସେ ଏହି ଥିଏଟର ସମୂହର 'ଦେଶନାଟକ' ନାମକ ଏକ ଥିଏଟର ସଂସ୍ଥାରେ ଯୋଗ ଦେଇ ତାଙ୍କ ପେଶା ଆରମ୍ଭ କରିଥିଲେ । ବର୍ତ୍ତମାନ ସେ ବଙ୍ଗଳାଦେଶ ଦୂରଦର୍ଶନ ଏବଂ ବଙ୍ଗଳାଦେଶ ବେତାର ସଂସ୍ଥାର ଜଣେ ନାମକରା କଳାକାର । ତାଙ୍କର ପ୍ରସିଦ୍ଧ ଥିଏଟର ନାଟକ ହେଲା 'ନିତ୍ୟପୂରାଣ', 'ଦର୍ପଣେ ଶରତଶଶୀ', 'ଏ ଡଲ୍', 'ହାଉସ୍', 'ଘରଲୋପଟ' ଏବଂ ଆହୁରି ଅନେକ । ସେ ୧୦୦୦ରୁ ଅଧିକ ଦୂରଦର୍ଶନ ଧାରାବାହିକ ଏବଂ ନାଟକରେ ଅଭିନୟ କରିଛନ୍ତି । ସେ ଅନେକ ଥିଏଟର ସ୍କୁଲରେ ଜଣେ ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ । ଚାରୁନିଗମ ଅଥବା ପ୍ରାଚ୍ୟାନ୍ତ ଭଳି ନାଟ୍ୟ ସଂସ୍ଥା ବନ୍ନାଙ୍କୁ ଜଣେ ଶିକ୍ଷକ ଭାବରେ ଯୋଗ ଦେବାକୁ ବାରମ୍ବାର ନିମନ୍ତ୍ରଣ କରିଥାନ୍ତି, କିନ୍ତୁ କିଛି ସାମାଜିକ ସଂସ୍ଥା ତାକୁ ଖାଲି ଶିକ୍ଷକ ନୁହେଁ, ନାଟକର ପ୍ରଶିକ୍ଷଣ ସ‌ହିତ ଜଣେ ସାର୍ବଜନିନ ବକ୍ତା ଭାବରେ ନିମନ୍ତ୍ରଣ କରିଥାନ୍ତି । ଜଣେ ସାମାଜିକ କର୍ମୀ ଭାବରେ ସେ ୟୁଏନ୍ଏଫ୍‌ପିଏ, ୟୁଏସ୍ଏଆଇ‌ଡି, ୱାରଲ୍ଡ ଭିଜିଅନ୍ ଭଳି ବେସରକାରୀ ଆଦି ସଂସ୍ଥା ପାଇଁ କାର୍ଯ୍ୟ କରୁଛନ୍ତି । ଏହି ସଂସ୍ଥାଗୁଡ଼ିକ ମୁଖ୍ୟତଃ ଯୁବ ଏବଂ ମହିଳା ସଶକ୍ତିକରଣ ତ‌ଥା ବିକାଶ ପାଇଁ କାର୍ଯ୍ୟ କରୁଛନ୍ତି । ଏତଦ୍‌ ବ୍ୟତୀତ ସେ ଏଡ୍‌ସ୍, ଗୁଟୁଖା, ଆତଙ୍କବାଦୀ ତ‌ଥା ଯୁବଶକ୍ତି ଉପରେ ବିଭିନ୍ନ ସାମାଜିକ ସଚେତନତା ଅଭିଯାନ ଆଦି ପାଇଁ କାର୍ଯ୍ୟ କରୁଥିବା ବେସରକାରୀ ସଂସ୍ଥା ଆଦି ସ‌ହ ଯୋଡ଼ି ହୋଇ କାର୍ଯ୍ୟ କରୁଛନ୍ତି । ଆକ୍ଟରସ୍ ଇକ୍ୟୁଟି, ଦୂରଦର୍ଶନ କଳାକାରମାନଙ୍କ ପାଇଁ ଏକ ବ୍ୟବସାୟୀ ସଂସ୍ଥାର କାର୍ଯ୍ୟକାରୀ ସମ୍ପାଦକ ଭାବରେ ନିର୍ବାଚିତ ହୋଇ ସେ ୨୦୧୮ରୁ କାର୍ଯ୍ୟ କରୁଛନ୍ତି । ଏଥି ସ‌ହିତ ସେ ଶିକ୍ଷାନୁଷ୍ଠାନ, ସାମାଜିକ ସେବା ସଂସ୍ଥା, ଦୂରଦର୍ଶନ ଚେନାଲ ଭଳି ସାମାଜିକ ମଞ୍ଚରେ ବିଭିନ୍ନ ସାମାଜିକ ଅସୁବିଧା ଉପରେ ବକୃତା ଦେଇଥାନ୍ତି ।
ଅଭିନୟ ଜୀବନ
୧୯୯୧ରେ ବନ୍ନା ମିର୍ଜା ଅଭିନୟ ଦୁନିଆରେ ପ୍ରବେଶ କରିଥିଲେ । ସେ ଦେଶନାଟକ ନାମକ ଏକ ଥିଏଟର ସଂସ୍ଥାରେ ପ୍ରଥମେ ଯୋଗ ଦେଇଥିଲେ । ୧୯୯୭ ମସିହାରେ ଦୂରଦର୍ଶନରେ ପ୍ରଥମ କରି ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା 'ସୁଖର ନଗର', ଯାହାର ନିର୍ଦ୍ଦେଶନା ଦେଇଥିଲେ ସାଇଦୁଲ ଅନାମ ତୁତୁଲ । ମିର୍ଜା ଏକାତୋର ଟିଭିରେ ପ୍ରସାରିତ ଏକ ଦୂରଦର୍ଶନ କାର୍ଯ୍ୟକ୍ରମ ଏକାତୋରେର ଶୋକଲର ଉପସ୍ଥାପନା କରିଥିଲେ । ୨୦୦୯ରେ ସେ ତନବୀର ମୋକାମେଲଙ୍କର ନିର୍ଦ୍ଦେଶନାରେ ରାବେୟାରେ ଅଭିନୟ କରିଥିଲେ । ମିର୍ଜା ଫିଲ୍ମ ଆର୍ଟିଷ୍ଟସ୍ ଆସୋସିଏସନ୍‌କୁ କାର୍ଯ୍ୟକାରୀ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ୨୦୧୬ରେ ସେ ବାଂଲା ଟ୍ରିବୁନ୍‌ର ମାର୍କେଟିଂରେ ଯୋଗ ଦେଇଥିଲେ ।
ବୈବାହିକ ଜୀବନ
ମିର୍ଜା ୨୦୧୦ ମସିହାରେ ବିବାହ କରିଥିଲେ । ତାଙ୍କ ପତି ଡ. ମାନସ ଚୌଧୁରୀ ଜାହାଙ୍ଗୀର ନଗର ବିଶ୍ୱବିଦ୍ୟାଳୟରେ ଅଧ୍ୟାପନା କରୁଛନ୍ତି ।
ବାହାର ଆଧାର
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୧୯୭୫ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି
କୃତ୍ତିବାସପୁର
କୃତ୍ତିବାସପୁର, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।
ଗମନାଗମନ
ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୭୫ କି.ମି. ଦୂରରେ ଅବସ୍ଥିତ ।
ଶିକ୍ଷା
ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି।
ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ  ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଧାର
ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ଗେଫିଟିନିବ
ଗେଫିଟିନିବ, ଏକ ବେପାର ନାମ ଇରେସା, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ (NSCLC) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସେହି କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ଏପିଡର୍ମାଲ ବୃଦ୍ଧି ଫ୍ୟାକ୍ଟର ରିସେପ୍ଟରର କିଛି ପରିବର୍ତ୍ତନ ବା ମ୍ୟୁଟେସନ ହୋଇଥାଏ । ଏହା ପାଟିରେ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାଶ, ତରଳ ଝାଡ଼ା, ବାନ୍ତି, ଅଇ, ଜ୍ୱର, ପାଟି ପ୍ରଦାହ, ଆଖି ସମସ୍ୟା, ଯକୃତ ସମସ୍ୟା ଏବଂ ବୃକ୍‌କ ସମସ୍ୟା ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟରସ୍ଟିସିଆଲ ଫୁସଫୁସ ରୋଗ ଏବଂ ବନ୍ଧ୍ୟାକରଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଏବଂ ଇଜିଏଫଆର/EGFR ଇନହିବିଟର ।
। ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଚିଠାରେ ଏହି ଔଷଧ ସ୍ଥାନ ପାଇଛି ଓ ଏହା ଏର୍ଲୋଟିନିବ ବଦଳରେ ବ୍ୟବ‌ହୃତ ହୋଇପାରେ । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହି ଔଷଧର ଏକ ମାସ ପାଇଁ ଖର୍ଚ୍ଚ ପ୍ରାୟ ୨,୨୦୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮,୧୦୦ ଡଲାର ଅଟେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅଶ୍ୱିନୀ କୁମାର ବେହେରା
ଅଶ୍ୱିନୀ କୁମାର ବେହେରା (୧ ଅପ୍ରେଲ ୧୯୪୬ - ୧୨ ଜୁନ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସ ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀ ରୁ ୮ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ରାଜନୈତିକ ଜୀବନ
ଅଶ୍ୱିନୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଶିକ୍ଷକତାରୁ ଅବ୍ୟାହତି ନେଇ ରାଜନୀତିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ହାଇଡ୍ରୋକ୍ସିକ୍ଲୋରୋକୁଇନ
ହାଇଡ୍ରୋକ୍ଲୋରୋକୁଇନ ବା ଏଚସିକ୍ୟୁ (ଇଂରାଜୀ ଭାଷାରେ Hydroxychloroquine ବା HCQ) ବିକ୍ରୟ ନାମ ପ୍ଲାକ୍ୱେନିଲ) ଏକ ଔଷଧ ଯାହା କେତେକ ଧରଣର ମ୍ୟାଲେରିଆର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ଏହା ବିଶେଷତଃ କ୍ଲୋରୋକୁଇନ ସମ୍ବେଦନଶୀଳ ମ୍ୟାଲେରିଆରେ ଦିଆଯାଏ । ଏହା ବ୍ୟତୀତ ରିଉମାଟଏଡ ଆର୍ଥ୍ରାଇଟିସ, ଲୁପସ ଏରିଦେମାଟୋସସ (lupus) ଓ ପରଫିରିଆ କ୍ୟୁଟାନିଅସ ଟାର୍ଡ଼ା (porphyria cutanea tarda) ରୋଗମାନଙ୍କରେ ଏହା ଦିଆଯାଏ । ଏହା ପାଟିରେ ଦିଆଯାଏ ।
ଅଶ୍ୱିନୀ କୁମାର ବେହେରା
ମୃତ୍ୟୁ
ଅଶ୍ୱିନୀ କୁମାର ବେହେରା ୨୦୧୧ ମସିହାର ଜୁନ ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।
ହାଇଡ୍ରୋକ୍ସିକ୍ଲୋରୋକୁଇନ
ହାଇଡ୍ରୋକ୍ଲୋରୋକୁଇନର ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବଥା, ଦୃଷ୍ଟି ପରିବର୍ତ୍ତନ ଓ ମାଂସପେଶୀ ଦୁର୍ବଳତା ଆଦି ଲକ୍ଷଣ ଦେଖାଯାଇପାରେ । ଆଲର୍ଜି ଭଳି ସାଂଘାତିକ ପ୍ରତିକ୍ରିୟା ମଧ୍ୟ ହୋଇପାରେ । ଗର୍ଭାବସ୍ଥାରେ ଏହା ନିରାପଦ ଲାଗୁଥିଲେହେଁ ଏହା ଉପରେ ଉତ୍ତମ ଅନୁଶୀଳନ ହୋଇନାହିଁ । ହାଇଡ୍ରୋକ୍ଲୋରୋକୁଇନ ଏକ ଆଣ୍ଟିମ୍ୟାଲେରିଆଲ (antimalarial) ଓ ୪-ଆମିନୋକୁଇନୋଲିନ (4-aminoquinoline) ଶ୍ରେଣୀର ଔଷଧ ।
ଅଶ୍ୱିନୀ କୁମାର ବେହେରା
ଆଧାର
ଶ୍ରେଣୀ:୧୯୪୬ ଜନ୍ମ ଶ୍ରେଣୀ:୨୦୧୧ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଦେବଗଡ଼ ଜିଲ୍ଲାର ଲୋକ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ହାଇଡ୍ରୋକ୍ସିକ୍ଲୋରୋକୁଇନ
ହାଇଡ୍ରୋକ୍ଲୋରୋକୁଇନ ସନ ୧୯୫୫ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୫.୪୦ରୁ ୭.୪୪ ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣର ଔଷଧ ଖର୍ଚ୍ଚ ପ୍ରାୟ ୫୧.୫ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।
ଆଧାର
ଶ୍ରେଣୀ:ଔଷଧ
୧୧୧୧
୧୧୧୧ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଟାଟା ଦୋକୋମୋ
ଦୋକୋମୋ ଭାବରେ ଜଣାଶୁଣା ଟାଟା ଦୋକୋମୋ (ଜାପାନର ଏନଟିଟି ଦୋକୋମୋଠାରୁ ଅଲଗା) ଥିଲା ଏକ ଭାରତୀୟ ମୋବାଇଲ୍ ସେବା ପ୍ରଦାନକାରୀ। ଜାପାନ ର ସର୍ବବୃହତ ଟେଲିଯୋଗାଯୋଗ କମ୍ପାନୀ ଏନଟିଟି ଦୋକୋମୋ ଏବଂ ଭାରତୀୟ ଟେଲିଯୋଗାଯୋଗ କମ୍ପାନୀ ଟାଟା ଟେଲିସର୍ଭିସେସ୍ ମଧ୍ୟରେ ଏକ ବ୍ୟବସ୍ଥିତ ମିଳିତ ଉଦ୍ୟୋଗ ଭାବରେ ନଭେମ୍ବର ୨୦୦୮ରେ ଟାଟା ଡୋକମ୍ ଗଠନ କରାଯାଇଥିଲା। ଟାଟା ଦୋକୋମୋ ଉଭୟ ଜିଏସଏମ ଏବଂ ସିଡିଏମଏ ଟେକ୍ନୋଲୋଜି ସାହାଯ୍ୟରେ ମୋବାଇଲ୍ ଟେଲିଯୋଗାଯୋଗ ସେବା ପ୍ରଦାନ କରିଥିଲା। ଗ୍ରାହକ ନାମାଙ୍କନ ପରିସଂଖ୍ୟାନ ଦୃଷ୍ଟିରୁ ଟାଟା ଦୋକୋମୋ ଥିଲା ଦେଶର ଷଷ୍ଠ ବୃହତ୍ତମ ସେବା କମ୍ପାନୀ। ୨୦୧୯ ମସିହାରେ ଏହା ଏୟାର୍ଟେଲ୍ ସହ ସମ୍ପୂର୍ଣ୍ଣ ଭାବେ ମିଶି ଯାଇଥିଲା।
ଆଧାର
ଶ୍ରେଣୀ:ଭାରତୀୟ କମ୍ପାନି
ଟୟଲେଟ : ଏକ ପ୍ରେମ କଥା
ଟୟଲେଟ : ଏକ ପ୍ରେମ କଥା ୨୦୧୭ରେ ନିର୍ମିତ ଚଳଚ୍ଚିତ୍ର ।  ଏହି ଚଳଚ୍ଚିତ୍ର ଟିର ନିର୍ଦ୍ଦେଶକ ହେଉଛନ୍ତି ଶ୍ରୀ ନାରାୟଣ ସିଂ । ଏହାର  ସହ ପ୍ରଯୋଜକ ହେଉଛନ୍ତି ଅକ୍ଷୟ କୁମାର ଓ ନୀରଜ ପାଣ୍ଡେ ।
ଏହି ଚଳଚ୍ଚିତ୍ରରେ ଅକ୍ଷୟ କୁମାର ଓ ଭୂମି ପେଦେନକର ।  ଏଥିରେ ଅନୁପମ ଖେର, ସୁଧୀର ପାଣ୍ଡେ, ଦିବେଂଦ୍ୟୁ ଶର୍ମା  ସହ କଳାକାର ଭାବେ ଅଭିନୟ କରିଛନ୍ତି  ।  ଏହି ଚଳଚ୍ଚିତ୍ରଟି ୨୦୧୭ ଅଗଷ୍ଟ ୧୧ରେ ପ୍ରେକ୍ଷାଳୟକୁ ଆସିଥିଲା ।
ଏହି ଚଳଚ୍ଚିତ୍ରରେ ବ୍ୟଙ୍ଗାତ୍ମକ ଭାବରେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ  ସମର୍ଥନ କରି ସ୍ୱଚ୍ଛ ଭାରତ ଅଭିଯାନର ବାର୍ତ୍ତାକୁ ନେଇ ଏହି ଚଳଚ୍ଚିତ୍ରଟି ଆଧାରିତ ।  ଏହି ଚଳଚ୍ଚିତ୍ରଟି ଭାରତରେ ବହୁତ ସଫଳତା ପାଇପାରିଛି ।
ଏହି ଚଳଚ୍ଚିତ୍ରଟି ଆରମ୍ଭ ହୋଇଛି ଏହିପରି କି ଗାଁର କିଛି ମହିଳାମାନେ ଏକ ପଡ଼ିଆକୁ ଯାନ୍ତି ।  କିଛି ବାଟରେ ପଡେ ତାଙ୍କ ଗାଁଠାରୁ ଖୋଲା ଜାଗାରେ ଯୋଉଠିକି ସେମାନେ ଶୌଚ ହେବାକୁ ଯାନ୍ତି  ।  କେଶବ(ଅକ୍ଷୟ କୁମାର)କୁ ଏକ କଳା ମଇଁଷିକୁ ବିବାହ କରିବାକୁ ତାର ବାପା (ପଣ୍ଡିତ)  ଭାଗ୍ୟ ଓ ଜାତକକୁ ବିଶ୍ୱାସ କରୁଥିବାରୁ ବାଧ୍ୟ କରନ୍ତି । ତାଙ୍କ ବାପା ଭାବନ୍ତି କି ଏପରି କଲେ କେଶବର ଭାଗ୍ୟରେ ପରିବର୍ତ୍ତନ ଆସିବ । କିନ୍ତୁ କେଶବର ଜୟା(ଭୂମି ପେଦେନକର)ଙ୍କ ସହିତ ଦେଖା ହୁଏ । ଓ ଦୁହେଁ ଦୁହିଁଙ୍କୁ ଭଲପାଇ ବସନ୍ତି । କେଶବ ତା ବାପାଙ୍କୁ କୁହେ ତାକୁ ବାହା ହବ ପାଇଁ । କିନ୍ତୁ  କେଶବ ବାପା କୁହନ୍ତି ଯଦି କେଶବ ବାହା ହବ ସେ ଏପରି ଝିଅ ହେଇଥିବ ଯାହାର ଗୋଟିଏ ହାତରେ ୨ଟି ବୁଢ଼ା ଆଙ୍ଗୁଠି ଥୁବ ।
ମିନତି ଦାଶ
ମିନତି ଦାଶ(ଜନ୍ମ: ୫ ମାର୍ଚ୍ଚ ୧୯୯୪) ଜଣେ ଭରତୀୟ ଭାର ଉତ୍ତୋଳକ । ଦକ୍ଷିଣ ଆଫ୍ରିକାର କେପ ଟାଉନଠାରେ ଅନୁଷ୍ଠିତ ୨୦୧୧ କମନ ୱେଲ୍‌ଥ ପ୍ରତିଯୋଗିତାରେ ଭାର ଉତ୍ତୋଳନରେ ମିନତି ଦାଶ ଏକମାତ୍ର ଓଡ଼ିଆ ଭାବରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୧ ମସିହାରେ ହରିଆଣାରେ ଅନୁଷ୍ଠିତ ୬ଷ୍ଠ ଜାତୀୟ ଯୁବ ଭାର ଉତ୍ତୋଳନ‌ ପ୍ରତିଯୋଗିତାରେ ସେ ୪୮ କିଲୋଗ୍ରାମ ବର୍ଗରେ ଦୁଇଟି ରୌପ୍ୟ ପଦକ ଜିତିଥିଲେ ।
ପ୍ରାରମ୍ଭିକ ଜୀବନ
ମିନତି ଦାଶ ୧୯୯୪ ମସିହା ମାର୍ଚ୍ଚ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ସେ ଗଞ୍ଜାମ ଜିଲ୍ଲାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ୨୦୦୬ ମସିହାରେ ସେ ବ୍ରହ୍ମ‌ପୁରର ବୀର ହନୁମାନ କ୍ଲବରେ ଯୋଗଦାନ କରିଥିଲେ । ଏହା ପରେ ସେ ବ୍ରହ୍ମ‌ପୁରର ସରକାରୀ ଉଚ୍ଚ ବିଦ୍ୟାଳୟରେ ଦଶମ ଶ୍ରେଣୀରେ ପଢ଼ୁଥିବା ବେଳେ ଜାତୀୟ ଏବଂ ଆନ୍ତର୍ଜାତୀୟ ସ୍ତରର ପ୍ରତିଯୋଗିତାରେ ଭାଗ ନେଇ ସଫଳ ହୋଇଥିଲେ ।
ପ୍ରତିଯୋଗିତା
ମିନତି ୨୦୦୬ ମସିହାରେ ବ୍ରହ୍ମ‌ପୁରର ଏକ ବେସରକାରୀ ଭାର ଉତ୍ତୋଳନ ସଂସ୍ଥା ବୀର ହନୁମାନ ସର୍କସ ଏବଂ ଫିଜିକାଲ ଇନ୍‌ସ୍ଟିଚିଉଟ୍‌ରେ ଯୋଗ ଦେଇଥିଲେ । ଏହି ସଂସ୍ଥାଟି ବ୍ରହ୍ମ‌ପୁର ସ‌ହରରେ ୧୯୪୦ ମସିହାରୁ ଭାର ଉତ୍ତୋଳନର ପ୍ରଶିକ୍ଷଣ ଦେଇ ଆସୁଛି । ୨୦୧୦ ମସିହାରେ ରାଜ୍ୟଗୋଷ୍ଠୀ କ୍ରୀଡ଼ାର ୬୯ କି.ଗ୍ରା. ବର୍ଗରେ ସ୍ୱର୍ଣ୍ଣ ଜିତିଥିବା କାଟୁଲୁ ରବି କୁମାର, ୧୯୮୨ ମସିହାରେ କମନ ୱେଲ୍‌ଥ ପ୍ରତିଯୋଗିତାରେ ରୌପ୍ୟ ଜିତିଥିବା ଅର୍ଜୁନ ପୁରସ୍କାର ପ୍ରାପ୍ତ ବିଜୟ କୁମାର ଶତପଥୀ, ଚନ୍ଦ୍ର ଶେଖର ସାହୁ, ରାନୁ ମହାନ୍ତି, ଟିକିନା ଗୋପାଳ ପ୍ରମୁଖ ଏହି ସଂସ୍ଥାରୁ ପ୍ରଶିକ୍ଷଣ ନେଇ ଜାତୀୟ ଏବଂ ଆନ୍ତର୍ଜାତୀୟ ସ୍ତରରେ ସଫଳ ହୋଇଥିଲେ ।
୨୦୦୮ ମସିହାରେ ମିନତି ରାଜ୍ୟ ଚମ୍ପିଆନସିପ୍‌ରେ ଯୁବ ମହିଳା ବିଭାଗରେ ବିଜେତା ହୋଇଥିଲେ । ଏହାପରେ ୨୦୦୯ରେ ସେ ଜାତୀୟ ସ୍ତରର ପ୍ରତିଯୋଗିତାରେ ଭାଗ ନେବା ପରେ ଜାତୀୟ ସ୍ତରର ପ୍ରଶିକ୍ଷକଙ୍କ ଦୃଷ୍ଟି ଆକର୍ଷିତ କରିଥିଲେ । ୨୦୧୧ ମସିହା ଜାନୁଆରୀ ୨ରୁ ୪ ଯାଏ ହରିଆଣାର ଯମୁନା ନ‌ଗରଠାରେ ଅନୁଷ୍ଠିତ ୬ଷ୍ଠ ଜାତୀୟ ଯୁବ ଭାର ଉତ୍ତୋଳନ ପ୍ରତିଯୋଗିତାରେ ମିନତି ୪୮ କି.ଗ୍ରା. ବର୍ଗରେ ଭାଗ ନେଇ ଦୁଇଟି ରୌପ୍ୟ ପଦକ ପାଇଥିଲେ । ଏହା ପରେ ସେହି ବର୍ଷ ଅକ୍ଟୋବର ମାସରେ ଦକ୍ଷିଣ ଆଫ୍ରିକାର କେପ ଟାଉନଠାରେ ଅନୁଷ୍ଠିତ କମନ ୱେଲ୍‌ଥ ପ୍ରତିଯୋଗିତାରେ ସେ ୪୪ କି.ଗ୍ରା. ବର୍ଗରେ ଭାଗନେଇଥିଲେ । ସେଥିରେ ସେ ୪୫ କି.ଗ୍ରା. ଏବଂ ୫୫ କି.ଗ୍ରା.ର ଭାର ଉଠାଇ ସେ ସମୁଦାୟ ୧୦୦ କି.ଗ୍ରା. ଭାର ଉଠାଇଥିଲେ ଏବଂ ସ୍ୱର୍ଣ୍ଣ ପଦକ ଜିତିବାରେ ସଫଳ ହୋଇଥିଲେ ।
ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ ଶ୍ରେଣୀ:୧୯୯୪ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି
ରୋଷଶାଳା
ଶ୍ରୀଜଗନ୍ନାଥ ହେଉଛନ୍ତି ବ୍ରହ୍ମାଣ୍ଡର ଦେବତା । ତାଙ୍କର ରୋଷଶାଳାକୁ ବିଶ୍ୱର ସବୁଠୁ ବଡ଼ ରୋଷଶାଳା ଭାଗରେ ଗ୍ରହଣ କରାଯାଏ । ଶ୍ରୀମନ୍ଦିରର ବାହାରପାର୍ଶ୍ୱର ଦକ୍ଷିଣ-ପୂର୍ବଦିଗରେ ମହାପ୍ରଭୁଙ୍କର ଏହି ପବିତ୍ର ରୋଷଶାଳ ଅବସ୍ଥିତ । ପ୍ରବାଦ ଅନୁସାରେ ମାଆ ମହାଲକ୍ଷ୍ମୀ ଏହି ରୋଷଶାଳାରେ ମହାପ୍ରଭୁଙ୍କ ପାଇଁ ରୋଷେଇ କରନ୍ତି । ଏହି ମନ୍ଦିରରେ ପ୍ରସ୍ତୁତ ପ୍ରସାଦରେ ଏମିତି ଶୁଦ୍ଧ ଏବଂ ଅଲୌକିକ ଶକ୍ତି ଥାଏ ଯେ, ପ୍ରସ୍ତୁତ କରୁଥିବା ଲୋକ ଏବଂ ପ୍ରସାଦ ସେବନ କରୁଥିବା ଲୋକ ଏହାକୁ ଜାଣିପାରିବ । ଏହି ରୋଷଶାଳାର ଏକ‌କ ଗୁଣ ହେଉଛି ଯେ, ପାଟି ପାତ୍ରଗୁଡ଼ିକ ଚୁଲୀ ଉପରେ ଗୋଟିକ ପରେ ଗୋଟିଏ କରି ୭ଟି ଲେଖାଏଁ ବସାଯାଏ । ଏବଂ ସବୁଠାରୁ ଉପରେ ଥିବା ପାତ୍ରଟିର ପ୍ରସାଦ ପ୍ରଥମେ ହିଁ ପ୍ରସ୍ତୁତ ହୋଇଥାଏ ।
ଅବସ୍ଥିତି ଏବଂ ଆକାର
ପୁରୁଣା ରୋଷଶାଳ ସତ୍ୟନାରୟଣ ମନ୍ଦିର ପଛ ଦକ୍ଷିଣ କୋଣରେ ଥିଲା । ଜାଗାର ଅଭାବ ଯୋଗୁଁ ବର୍ତ୍ତମାନର ରୋଷେଶାଳାଟି ଦିବ୍ୟସିଂହଦେବ(୧୬୮୨-୧୭୧୩)ଙ୍କ ରାଜତ୍ୱ କାଳରେ ନିର୍ମାଣ କରାଯାଇଥିଲା । ରୋଷଶାଳାର ଗଳିଟି ନାଟମନ୍ଦିରକୁ ଲାଗି ୧୭୨୦ରୁ ୧୭୨୫ ମଧ୍ୟରେ ନିର୍ମାଣ ହୋଇଥିଲା । ସତ୍ୟନାରାୟଣ ମନ୍ଦିରକୁ ଲାଗି ଏକ ସ‌ହୟକ ରୋଷେଇଶାଳା ଏବ ମଧ୍ୟ ଅଛି । ସେଠାରେ ଲକ୍ଷ୍ମୀ ଏବଂ ସୂର୍ଯ୍ୟଙ୍କର ବିଶେଷ ରୋଷେଇଶାଳା ଅଛି ।
ଏହି ରୋଷଶାଳାର ଲମ୍ବ ୧୫୦ଫୁଟ, ପ୍ରସ୍ଥ ୧୦୦ଫୁଟ ଏବଂ ଉଚ୍ଚତା ୨୦ଫୁଟ । ରୋଷଶାଳାରେ ୩୨ଟି ବଖରା ରହିଛି ଯେଉଁଥିରେ ୨୫୦ଟି ମାଟି ଚୁଲୀ ରହିଛି । ରୋଷଶାଳାରେ ଥିବା ୨୫୦ ଚୁଲୀକୁ ଅନ୍ନ ଚୁଲୀ, ଅହିଆ ଚୁଲୀ ଏବଂ ପିଠା ଚୁଲୀ ଭଳି ତିନି ଭାଗରେ ବିଭକ୍ତ କରାଯାଇଛି । ଅନ୍ନ ପ୍ରସ୍ତୁତ କରାଯାଉଥିବା ଚୁଲୀର ଲମ୍ବ ୪ଫୁଟ, ପ୍ରସ୍ଥ ୨.୫ଫୁଟ ଏବଂ ଉଚ୍ଚତା ୨ଫୁଟ । ଦୁଇଟି ଅନ୍ନ ଚୁଲୀ ମଧ୍ୟରେ ଥିବା ଲମ୍ବାଳିଆ ଦୂରତାକୁ ଅହିଆ କୁହାଯାଏ । ଅହିଆ ଚୁଲୀରେ ସମସ୍ତପ୍ରକାରର ଡାଲି ଏବଂ ତରକାରୀ ପ୍ରସ୍ତୁତ କରାଯାଏ । ଶ୍ରୀଜଗନ୍ନାଥଙ୍କର ରୋଷଶାଳାରେ ମାତ୍ର ୧୦ଟି ପିଠା ଚୁଲୀ ରହିଛି ଯାହାକି ସିମେଣ୍ଟରେ ତିଆରି ହୋଇଛି । ଏହି ରୋଷଶାଳାର ନିଆଁକୁ ବୈଷ୍ଣବ ଅଗ୍ନି କୁହାଯାଏ, କାରଣ ଏହା ଶ୍ରୀଜଗନ୍ନାଥଙ୍କର ରୋଷେଇଘରର ଅଗ୍ନି ଯାହାକି ସ୍ୱୟଂ ଭଗବାନ ବିଷ୍ଣୁଙ୍କର ସେବାରେ ଲାଗେ । ଏହି ନିଆଁ କେବେ ବାହାରକୁ ଆସେ ନାହିଁ ।
ରୋଷଶାଳା ପ୍ରାଙ୍ଗଣରେ ଗଙ୍ଗା ଏବଂ ଯମୁନା ନାମରେ ଦୁଇଟି କୂଅ ଅଛି ଯାହାକି ରୋଷେଇ କାର୍ଯ୍ୟରେ ବ୍ୟବ‌ହୃତ ଜଳ ଯୋଗାଇଥାଏ । କୂଅଦୁଇଟିର ୨୦ମିଟର ଓସାରର ଏବଂ ୧୦୦ ଫୁଟ ଲମ୍ବର ।
କିମ୍ବଦନ୍ତୀ
ଚାରିଧାମ ପୁରୀ, ରାମେଶ୍ୱର, ଦ୍ୱାରିକ ଏବଂ ବଦ୍ରିନାଥରେ ଭବବାନ ବିଷ୍ଣୁ ଅଙ୍ଗାଅଙ୍ଗୀଭାବେ ଜଡ଼ିତ ବୋଲି ବିଶ୍ୱାସ ରହିଛି । କୁହାଯାଏ ଯେ, ଭଗବାନ ବିଷ୍ଣୁ ରାମେଶ୍ୱରରେ ସ୍ନାନ କରି ବଦ୍ରିନାଥରେ ଧ୍ୟାନ କରନ୍ତି । ଏବଂ ଭୋଜନ ପାଇଁ ପୁରୀକୁ ଆସିଥାନ୍ତି । ଏହା ପରେ ଦ୍ୱାରିକାରେ ବିଶ୍ରାମ ନିୟନ୍ତି । ସେଥିପାଇଁ ପୁରୀରେ ପ୍ରସ୍ତୁତ ପ୍ରସାଦ ସାଧାରଣ ପ୍ରସାଦ ନୁହେଁ, ମହାପ୍ରସାଦ । ମହାପ୍ରଭୁ ଜଗନ୍ନାଥଙ୍କ ପାଇଁ ଏହି ମହାପ୍ରସାଦ ସ୍ୱୟଂ ମହାଲକ୍ଷ୍ମୀ ରୋଷଶାଳାରେ ରୋଷେଇ କରନ୍ତି ବୋଲି ବିଶ୍ୱାସ ରହିଛି । ଯେହେତୁ ରଥଯାତ୍ର ପୂର୍ବରୁ ଅଣସର ସମୟରେ ମହାଲକ୍ଷ୍ମୀ ରୋଷେଇ ଶାଳାକୁ ଆସନ୍ତି ନାହିଁ, ସେଥିପାଇଁ ସେହି ସମୟରେ ସେଠାରେ ରୋଷେଇ ହେଉଥିବା ପ୍ରସାଦର ସ୍ୱାଦ କମିଯାଏ । ରଥଯାତ୍ରା ସମୟରେ ଯେତେବେଳେ ଭଗବାନ ଜଗନ୍ନାଥ ଶ୍ରୀଗୁଣ୍ଡିଚା ଘରେ ଥାଆନ୍ତି, ସେହିସମୟରେ ଦେବୀଙ୍କର ରୋଷେଇରେ ମନ ଲାଗେନି ଯାହାଫଳରେ ପ୍ରସ୍ତୁତ ହେଉଥିବା ପ୍ରସାଦ ସ୍ୱାଦ‌ହୀନ ହୋଇଯାଏ । ଏହା ମଧ୍ୟ କୁହାଯାଇଛି ଯେ, ଯଦି ମାତା ଲକ୍ଷ୍ମୀ ରୋଷେୟାଙ୍କଦ୍ୱାରା ପ୍ରସ୍ତୁତ ରୋଷେଇରେ ଖୁସି ନ ହୁଅନ୍ତି ତେବେ ରହସ୍ୟମୟ ଭଙ୍ଗୀରେ ଶ୍ରୀମନ୍ଦିରର ପଡ଼ିଆରେ ଏକ କୁକୁର ଦେଖାଦିଏ । ଯଦି ଏପରି ଭାବେ କେବେ କୁକୁର ଦେଖାଦିଏ, ତେବେ ପ୍ରସ୍ତୁତ ପ୍ରସାଦକୁ ନଷ୍ଟ କରିଦିଆଯାଏ ଏବଂ ପୁଣିଥରେ ମହାପ୍ରସାଦ ପ୍ରସ୍ତୁତି କରାଯାଏ । ଯେହେତୁ ଶ୍ରୀମନ୍ଦିର ଭିତରକୁ କୌଣସି କୁକୁରକୁ ପ୍ରବେଶ ନାହିଁ, ସେଥିପାଇଁ ଏହି କୁକୁରକୁ କୁତମ୍ମା ଚଣ୍ଡି ବୋଲି କୁହାଯାଏ ଯିଏକି ଖାଦ୍ୟର ଶୁଦ୍ଧିକରଣ ଯାଞ୍ଚ କରିବାର ଦାୟିତ୍ୱ ନେଇଛନ୍ତି ।
ରୋଷଶାଳାରେ ପାଳୁଥିବା ନିୟମ
ରୋଷଶାଳାରେ ପ୍ରତିଦିନ ମହାପ୍ରସାଦ ପ୍ରସ୍ତୁତ କରିବା ପାଇଁ ୬୦୦ ସୁଅର ସେବକ ଏବଂ ୪୦୦ ଜଣ ସ‌ହାୟତା କରିଥାନ୍ତି । ରୋଷେଇ ଆରମ୍ଭ କରିବା ପୂର୍ବରୁ ଏହି ସମସ୍ତ ସେବକମାନେ ପେଟଭରି ଖାଦ୍ୟଗ୍ରହଣ କରିଥାନ୍ତି, କାରଣ ଏହି ସେବକମାନେ ମହାପ୍ରସାଦ ତିଆରି କଲାବେଳେ ଯେମିତି ସେହି ପ୍ରସାଦ ପ୍ରତି ସେମାନଙ୍କର ଲୋଭ ନ ଆଶେ । ଏହି ସମସ୍ତ ସୁଅର ସେବକମାନେ ଲକ୍ଷ୍ମୀଙ୍କର ସ୍ୱରୂପାବୋଲି ବିଶ୍ୱାସ କରାଯାଏ ।
ଏହି ରୋଷଶାଳରେ କାର୍ଯ୍ୟକରୁଥିବା ସମସ୍ତ ସେବକମାନେ ୧୨ ବର୍ଷ ବୟସରୁ ହିଁ ରୋଷେଇ ପଦ୍ଧତି ଶିକ୍ଷା କରିଥାନ୍ତି ଏବଂ ବ‌ହୁତ ବୟସ୍କ ହେବା ଯାଏଁ ସେମାନେ ଏଠାରେ ରୋଷେଇ କରୁଥାନ୍ତି ।
ରୋଷଶାଳାରେ ପ୍ରସ୍ତୁତ ମହାପ୍ରସାଦ
ଶ୍ରୀମନ୍ଦିରର ରୋଷଶାଳାରେ ମୁଖ୍ୟତଃ ଚାରିପ୍ରକାର ପ୍ରସାଦ ପ୍ରସ୍ତୁତ କରାଯାଏ । ସେଗୁଡ଼ିକ ହେଲା, ଭିମ‌ପାକ, ନାଳପାକ, ସୌରୀପାକ ଏବଂ ଗୌରୀପାକ । ଭୀମ‌ପାକରେ ପ୍ରସ୍ତୁତ ପ୍ରସାଦଯାକ ହେଲେ ବଡ଼ତିଅଣ, ଗୁଡ଼ଖୁଆର, ପାକଳ ନଡ଼ିଆ ରସ, ପୁରପିଠା, ବିରିପିଠା ଏବଂ ଗୁଡ଼କାଞ୍ଜି । ନାଳପାକରେ ପ୍ରସ୍ତୁତ ପ୍ରସାଦଯାକ ହେଲେ ଶକର, ତିଅଣଲାପରା, ଅଦଙ୍ଗ ଏବଂ ବିଭିନ୍ନ ପ୍ରକାରର ମିଠା ତୋରାଣିମାନ । ସୌରୀପାକରେ ପ୍ରସ୍ତୁତ ପ୍ରସାଦମାନ ହେଲା ମ‌ହୁର, ଦେଶିଆଳଭଜା, କଡ଼ାଲିଭଜା, ଅଦା ପାଚେଡ଼ି, ଘିଅଲବଙ୍ଗ ଏବଂ ବିଭିନ୍ନ ପ୍ରକାର ପଠି । ଗୌରୀପାକରେ ପ୍ରସ୍ତୁତ ପ୍ରସାଦମାନ ହେଲା ମୁଗତିଅଣ, ଲେଉଟିଆ, କୋଷଳା ଏବଂ ମଧୁର ଲଳିତା ଶାଗ ।
ଶ୍ରୀମନ୍ଦିରର ରୋଷଶାଳାରେ ଚାରିପ୍ରକାର ଅନ୍ନ ପ୍ରସ୍ତୁତ କରାଯାଏ । ସେଗୁଡ଼ିକ ହେଲା ସାଲି ଅନ୍ନ, ଖିର ଅନ୍ନ, ଦଧି ଅନ୍ନ ଏବଂ ଶିତଳ ଅନ୍ନ । ସୁନାଖିଲ ଚାଉଳ ସ‌ହ ଘିଅ ଏବଂ ଫଳଟଭା ଖରଦା ଲାଭନ ଆଦି ମିଶାଇ ସାଲି ଅନ୍ନ ପ୍ରସ୍ତୁତ କରାଯାଏ । ଖିର ଅନ୍ନ ପ୍ରସ୍ତୁତ କରିବା ପାଇଁ ବାସୁମତି ଚାଉଳ, ଗାଈ ଖିର, ଘିଅ ଏବଂ ଖରଦା ଲାଭନ ଆଦି ମିଶାଇକି ପ୍ରସ୍ତୁତ କରାଯାଏ । ସେହିଭଳି ସାଧା ଭାତରେ ଦ‌ହି ମିଶାଯାଇ ଦ‌ଧି ଅନ୍ନ ପ୍ରସ୍ତୁତ କରାଯାଏ । ଟଭାରସ ଏବଂ ଖରଦା ଲାଭନ‌କୁ ଭାତ ସ‌ହ ମିଶାଯାଇ ଶିତଳ ଅନ୍ନ ପ୍ରସ୍ତୁତ କରାଯାଏ ।
ଏହି ରୋଷଶାଳାରେ ପ୍ରତିଦିନ ଛପନ ଭୋଗ ପ୍ରସ୍ତୁତ କରାଯାଏ ଏବଂ ମକର ସଂକ୍ରାନ୍ତିରେ ୮୬ ପ୍ରକାରର ଭୋଗ ପ୍ରସ୍ତୁତ କରାଯାଏ । ଏହି ରୋଷଶାଳାରେ ପ୍ରତିଦିନ ୨୫୦୦୦ ଲୋକଙ୍କ ପାଇଁ ପ୍ରସାଦ ପ୍ରସ୍ତୁତ ହୁଏ କିନ୍ତୁ ବଡ଼ ବଡ଼ ପର୍ବପର୍ବାଣିରେ ଲକ୍ଷେ ଲୋକଙ୍କ ପାଇଁ ମଧ୍ୟ ପ୍ରସ୍ତୁତ ହୋଇଥାଏ । ସେଥିପାଇଁ ମହାପ୍ରଭୁ ଜଗନ୍ନାଥଙ୍କର ଏହି ରୋଷଶାଳାକୁ ବିଶ୍ୱର ସବୁଠାରୁ ବଡ଼ ଭୋଜନାଳୟ ବୋଲି କୁହାଯାଏ, ଯେଉଁଠି ବିନା ସଂରକ୍ଷଣ କିମ୍ବା ପୂର୍ବ ବିଜ୍ଞପ୍ତିରେ ମଧ୍ୟ ସମସ୍ତଙ୍କୁ ଖାଦ୍ୟ ପରଷାଯାଏ ।
ରୋଷଶାଳା ପାଇଁ ଆବଶ୍ୟକ ସମସ୍ତ ବାଣିଜ୍ୟଦ୍ରବ୍ୟ ମହାଲକ୍ଷ୍ମୀ ହାଟରୁ ଆସିଥାଏ, ଯାହାକି ସୁଆର ନିଯୋଗ ସମ‌ବାୟ ସମିତିଦ୍ୱାରା ଚାଲିଛି । ରୋଷେଇ ପାଇଁ ବ୍ୟବ‌ହୃତ ସମସ୍ତ ମାଟି ପାତ୍ର କୁମ୍ଭକାର ନିଯୋଗ ସମିତିଦ୍ୱାରା ଯୋଗାଇଦିଆଯାଏ । କୁମ୍ଭାବରପଡ଼ା ଏବଂ ପାଖାପାଖି ଅଞ୍ଚଳର କୁମ୍ଭାରମାନେ ମନ୍ଦିରକୁ ଏହି ସବୁ ମାଟିପାତ୍ରମାନ ଯୋଗାଇଦେଇଥାନ୍ତି । ରୋଷଶାଳରେ ରୋଷେଇ ପାଇଁ ବ୍ୟବ‌ହୃତ ସମସ୍ତ ଜାଳେଣୀ ପୂର୍ବରୁ ରାଜ୍ୟର ବିଭିନ୍ନ ଜଙ୍ଗଲରୁ ଆସୁଥିଲା । ଜଙ୍ଗଲଗୁଡ଼ିକର ଜାତୀୟକରଣ ପରେ ରାଜ୍ୟ ଜଙ୍ଗଲ ବିଭାଗ ରୋଷେଇ କାର୍ଯ୍ୟ ପାଇଁ କାଠ ଯୋଗାଇ ଆସୁଛି ।
ଆଧାର
ଶ୍ରେଣୀ:ଜଗନ୍ନାଥ ମନ୍ଦିରରେ ବ୍ୟବହୃତ ସାମଗ୍ରୀ
ରାମତୀର୍ଥ
ଯଶିପୁର, ମୟୂରଭଞ୍ଜ ଜିଲ୍ଲା, ଶିମିଳିପାଳ ପାଦଦେଶରେ ଥିବା ଯଶିପୁର ବଜାରର ଅନତି ଦୁରରେ ରହିଛି ଦର୍ଶନୀୟ ସ୍ଥଳୀ ରାମତୀର୍ଥ । ଏହା ଜିଲ୍ଲାର ଏକ ମାତ୍ର କୁମ୍ଭୀର ପ୍ରଜନନ କେନ୍ଦ୍ର ଭାବରେ ଖ୍ୟାତ ପର୍ଯ୍ୟଟନ ସ୍ଥଳୀ । ଏଠାରେ ରହିଛି ଅନେକ ଛୋଟ ବଡ଼ ବିରଳ ପ୍ରଜାତିର ଗୋମୁହାଁ କୁମ୍ଭୀର । ଏହା ଛଡା ଚିରସ୍ରୋତା ଖଇରୀ ଭଣ୍ଡନ ନଦୀର ପଥର ଶଯ୍ୟାରେ କୁଳୁକୁଳୁ ହୋଇ ବହି ଯାଇଛି ସ୍ୱଚ୍ଛ ଜଳରାଶି । ପଥର ଉପରେ ପୁରାଣବର୍ଣ୍ଣିତ ଶ୍ରୀରାମଙ୍କ ପାଦ ଚିହ୍ନ, ନଦୀପାର୍ଶ୍ୱସ୍ଥ ଦେବାଳୟ, ବିଭିନ୍ନ ଔଷଧୀୟ ବୃକ୍ଷବଗିଚା ସମେତ ଆଖ ପାଖରେ ଭରି ରହିଛି ପ୍ରାକୃତିକ ଜଙ୍ଗଲର ନୈସର୍ଗିକ ଶୋଭାରାଜି । ଯାତ୍ରୀଙ୍କ ଉଦ୍ଦେଷ୍ୟରେ ରହିଛି ଦେବସ୍ଥଳୀ ଯାତ୍ରୀନିବାସ ।
କିମ୍ବଦନ୍ତୀ
ପ୍ରଭୁ ଶ୍ରୀରାମ, ଅନୁଜ ଲକ୍ଷ୍ମଣ ଓ ସହଧର୍ମିଣୀ ସୀତାଙ୍କ ସହ ଅରଣ୍ୟ ଗମନ କାଳରେ ଏହି ପଥ ଦେଇ ଯାଇଥିବା ଶୁଣିବାକୁ ମିଳେ । ସୀତା ଦେବୀ ପାଦରେ ଚାଲି ଚାଲି କ୍ଳାନ୍ତ ହେବାରୁ ରାମ ଲକ୍ଷ୍ମଣ କଙ୍କରିତ ପଥର ଚଟାଣରେ ବିଶ୍ରାମ ନେଇଥିଲେ । ପାଖରେ ଥିବା ଏକ ଦରହ୍ (ନଦୀଗଣ୍ଡ)ରେ ମୁହଁ, ହାତ, ପାଦ ପ୍ରକ୍ଷାଳନ କରିଥିବାରୁ କାଳକ୍ରମେ ସ୍ଥାନଟି ପବିତ୍ର ରାମତୀର୍ଥ ଭାବେ ପରିଚିତ ହେଲା । ଏଠାରେ ମକର ପର୍ବ ସମୟରେ ଟୁସୁମେଲଣ ମହାନ୍ତ ସମ୍ପ୍ରଦାୟ ତରଫରୁ ଅନୁଷ୍ଠିତ ହୋଇଥା, କିମ୍ବଦନ୍ତୀ କହେ ମୋଗଲ ସମ୍ରାଟଙ୍କ ଆଧିପତ୍ୟ କାଳରେ ତଥାକଥିତ କଳାପାହାଡ଼ର କାମାନ୍ଧତାର ଶିକାର ହେଉଥିଲେ ଭାରତର ହିନ୍ଦୁ ଲଳନାମାନେ । ଏକଦା ଅପୁର୍ବ ସୁନ୍ଦରୀ କୁଡୁମୀ କନ୍ୟା, ମୋଗଲ ସେନାର ବଶ୍ୟତା ସ୍ୱିକାର ନକରି ନଦୀକୁ ଡେଇଁ କୁମାରୀତ୍ୱ ଅକ୍ଷୁର୍ଣ୍ଣ ରଖିପାରିଥିଲେ । ତାଙ୍କ ନାଁ ଥିଲା" ଟୁସୁମଣୀ", ଏଇ ଘଟଣାକୁ ସତେଜ କରିଆସୁଛି ଏକ ସୁନ୍ଦର ପରମ୍ପରା “ଟୁସୁପରବ୍” ।
କୁମ୍ଭୀର ଗବେଷଣା କେନ୍ଦ୍ର
ଯଶିପୁରର ରାମତୀର୍ଥଠାରେ ସରକାରଙ୍କ ତରଫରୁ ପ୍ରତିଷ୍ଠା କରାଯାଇଥିଲା କୁମ୍ଭୀର ଗବେଷଣା କେନ୍ଦ୍ର୤ ୧୯୭୯ରେ ପ୍ରଥମେ ଶିମିଳିପାଳସ୍ଥ ନଦୀଗୁଡିକରେ କୁମ୍ଭୀର ବଂଶବୃଦ୍ଧ ଓ ସୁରକ୍ଷା ପାଇଁ ପଦକ୍ଷେପ ନିଆଯାଇଥିଲା । ପ୍ରକଳ୍ପ ଆରମ୍ଭରେ ତାମିଲନାଡୁ କୁମ୍ଭୀର ବ୍ୟାଙ୍କରୁ ୧୧୫ଟି କୁମ୍ଭୀର ଶାବକ ଅଣାଯାଇଥିଲା ।୧୯୮୪ରୁ ୧୯୮୭ ମଧ୍ୟରେ ଏହି ପ୍ରକଳ୍ପରେ ୧୫୧୭ଟି ଅଣ୍ଡା ସଂଗୃହିତ ହୋଇଥିଲା ୤ ୧୯୮୮ରେ ନନ୍ଦନକାନନରୁ ୧୨ଟି କୁମ୍ଭୀର ଶାବକଏଠାକୁ ଅଣାଯାଇଥିଲା ୤ ରାମତୀର୍ଥର ଅନୁକୁଳ ପରିବେଶରେ ବିରଳ ପ୍ରଜାତିର ଗୋମୁହାଁ କୁମ୍ଭୀରଙ୍କ ବଂଶ ବୃଦ୍ଧି ଘଟୁଥିବାବେଳେ ଏହି କୁମ୍ଭୀର ଗବେଷଣା କେନ୍ଦ୍ର ଏବେ ସରକାରୀ ଅବହେଳାର ଶିକାର ହୋଇଛି ।
ଆଧାର
ଶ୍ରେଣୀ:ମୟୂରଭଞ୍ଜ ଜିଲ୍ଲା
ଟମ୍ ୟୁମ୍‍
ଟମ୍ ୟୁମ୍ ବ ଟମ୍ ୟାମ୍ (ଇଂରାଜୀ ଭାଷାରେ Tom yum ବା tom yam, ଥାଇ ଭାଷାରେ ต้มยำ) ଏକ ରାଗ ଓ ଖଟା ଥାଇ ସୁପ୍ । ଏହି ସୁପ୍ ପ୍ରସ୍ତୁତିରେ ସାଧାରଣତଃ ଚିଙ୍ଗୁଡ଼ି ବ୍ୟବହାର କରାଯାଏ । ଟମ୍ ୟୁମ୍ ସୁପ୍‍ର ସୃଷ୍ଟି ଥାଇଲାଣ୍ଡରୁ ।
ଟମ୍ ୟାମ୍ ନାମ ଦୁଇଟି ଥାଇ ଶବ୍ଦ ଟମ୍ ଓ ୟାମ୍‍କୁ ନେଇ ଗଠିତ । ଟମ୍ ଶବ୍ଦର ଅର୍ଥ ହେଲା ଫୁଟିବା (ଗରମ କରିବା) ଓ ୟାମ୍ ଶବ୍ଦର ଅର୍ଥ ହେଲା ମିଶ୍ରିତ । ଟମ୍ ୟୁମ୍ ସୁପ୍‍ର ରାଗ ଓ ଖଟା ସ୍ୱାଦ ସ୍ୱତନ୍ତ୍ର ଏବଂ ଏହାର ବ୍ରଥ୍ ପ୍ରସ୍ତୁତ କରିବା ପାଇଁ ବହୁ ପ୍ରକାରର ସୁଗନ୍ଧିତ ମସଲା ଓ ପତ୍ର ଇତ୍ୟାଦି ଉପାଦାନ ବ୍ୟବହୃତ ହୋଇଥାଏ । ଏହି ସୁପରେ ଶତବେଧି, କାଫିର୍ ଲେମ୍ବୁ ପତ୍ର, ଗାଲାଙ୍ଗଲ୍, ଲେମ୍ବୁ ରସ, ମାଛର ସସ୍ ଓ କୁଟା ହୋଇଥିବା ଲାଲ୍ ଥାଇ ଲଙ୍କା ଆଦି ବ୍ୟବହୃତ ହୋଇଥାଏ ।
ବ୍ୟାବସାୟିକ ଦୃଷ୍ଟିରୁ ବର୍ତ୍ତମାନ ସମୟରେ ବଜାରରେ ଯେଉଁ ଟମ୍ ୟୁମ୍ ବଟା ମସାଲା ମିଳେ, ସେଥିରେ ସମସ୍ତ ଉପାଦାନକୁ ମିଶାଇ ବାଟି ତେଲରେ ଛାଣି ପ୍ରସ୍ତୁତ କରାଯାଏ । ତା’ ପରେ ସେଥିରେ ଅନ୍ୟ ସଂରକ୍ଷଣକାରୀ ଉପାଦାନ ମିଶାଇ ବୋତଲରେ ବନ୍ଦ କରି ବିକ୍ରୟ କରାଯାଏ । ତଟକା ପ୍ରସ୍ତୁତ ହୋଇଥିବା ଓ ବୋତଲ ମସଲା ବ୍ୟବହାର କରି ପ୍ରସ୍ତୁତ ହୋଇଥିବା ଟମ୍ ୟୁମ୍ ସୁପ୍‍ର ସ୍ୱାଦରେ ଯଥେଷ୍ଟ ଭିନ୍ନତା ରହିଥାଏ । ଏହି ସୁପ୍ ପ୍ରସ୍ତୁତି ସମୟରେ ଏଥିରେ ଚିଙ୍ଗୁଡ଼ି କିମ୍ବା ଘୁଷୁରୀ ଓ କୁକୁଡ଼ା ମାଂସ ମଧ୍ୟ ମିଶାଯାଏ ।
ପ୍ରସ୍ତୁତି ପ୍ରଣାଳୀ
ଟମ୍ ୟୁମ୍ ସୁପରେ ଅଧିକାଂଶରେ ଚିଙ୍ଗୁଡ଼ି କିମ୍ବା ଘୁଷୁରୀ ମାଂସ ମିଶାଯାଏ । ନଦୀର ମଧୁର ଜଳ ଚିଙ୍ଗୁଡ଼ି ବ୍ୟବହାର କରି ପ୍ରସ୍ତୁତ ହେଉଥିବା ଟମ୍ ୟୁମ୍ ସୁପ୍‍କୁ ‘’ଟମ୍ ୟୁମ୍ ଗୂଙ୍ଗ୍’’ କହିଥାନ୍ତି ।
ଟମ୍ ୟୁମ୍‍ର ବ୍ରଥରେ ମିଶାଯାଉଥିବା ଆବଶ୍ୟକୀୟ ଉଦ୍ଭିଦଜାତୀୟ ବା ବୁଟି ଉପାଦାନ ହେଲେ ଶତବେଧି, ଗାଲାଙ୍ଗଲ୍, କାଫିର୍ ଲେମ୍ବୁ ପତ୍ର । ଥାଇ ଲଙ୍କା, ଛତୁ, ଧନିଆ ପତ୍ର, ବିଲାତି ବାଇଗଣ, ମିଠା ଧଳା ପିଆଜ, ଲେମ୍ବୁ ରସ, ଚିନି ଓ ମାଛ ସସ୍ ପ୍ରଭୃତି ମଧ୍ୟ ଏହି ସୁପ୍ ପାଇଁ ଆବଶ୍ୟକୀୟ ଉପାଦାନ । ଟମ୍ ୟୁମ୍ ସୁପରେ ନଡ଼ିଆ କ୍ଷୀର ବ୍ୟବହାର କଲେ ତାହାକୁ ଟମ୍ ୟୁମ୍ ନାମ୍ ଖୋନ୍ କୁହନ୍ତି ।
ବିବିଧ ଟମ୍ ୟୁମ୍ ସୁପ୍
thumb|266x266_ପିକସେଲ|ଟମ୍ ୟାମ୍ କୁଂଗ୍ ମାଫ୍ରାଓ ଅନ୍ ନାମ୍ ଖୋନ୍ (ଉତ୍ତରାଦିତ, ଥାଇଲାଣ୍ଡରେ ଉଠାଯାଇଥିବା ଚିତ୍ର) । ମାଫ୍ରାଓ ଅନ୍ ଅର୍ଥ ହେଲା ପଇଡ଼ର କଅଁଳ ନଡ଼ିଆ ବା ଲାଳି ଓ ନାମ୍ ଖୋନ୍ ଅର୍ଥ ହେଲା ନଡ଼ିଆ କ୍ଷୀର । thumb|ଟମ୍ ୟାମ୍ ସୁପ୍‍ର ବଟା ପାଇଁ ଆବଶ୍ୟକୀୟ ଉପାଦାନର ପୁଡ଼ା ବା ବିଡ଼ା ପ୍ରସ୍ତୁତ କରି ଥାଇ ବଜାରରେ ବିକ୍ରି କରାଯିବାର ଚିତ୍ର । କୁକୁଡ଼ା ମାଂସ ଟମ୍ ୟାମ୍ ସୁପ୍ ପ୍ରସ୍ତୁତ କରିବା ପାଇଁ ଶତବେଧି, ଗାଲାଙ୍ଗଲ୍, ଲେମ୍ବୁ ପତ୍ର, ଗୋଟା ହଳଦି ଇତ୍ୟାଦି ଏହି ଚିତ୍ରରେ ପ୍ରଦର୍ଶିତ ।
ଆଜିକାଲି ଟମ୍ ୟୁମ୍ ସୁପରେ ଛତୁ, କଟା ଧନିଆ ପତ୍ର ପରି ଉପାଦାନ ମଧ୍ୟ ବ୍ୟବହୃତ ହେଉଛି । କେହି କେହି ଗାଢ଼ କମଳା ରଙ୍ଗ ବା ରାଗ ପାଇଁ ସୁପରେ ଥାଇ ଲଙ୍କାର ଚଟଣି ନାମ୍ ଫ୍ରିକ୍ ଫାଓ (น้ำพริกเผา) ମଧ୍ୟ ମିଶାଇଥାନ୍ତି ।
ଅନ୍ୟ ମସଲାଯୁକ୍ତ ଓ ଖଟା ସୁପ୍
ଥାଇଲାଣ୍ଡ ବାହାରେ ଟମ୍ ଖ୍ଲୋଂଗ୍ (ต้มโคล้ง) ସୁପ୍ ବିଷୟରେ ଅଳ୍ପ ଲୋକଙ୍କୁ ଜଣାଥିବ । ଏହି ସୁପରେ ଖଟାପଣ ଲେମ୍ବୁ ରସ ନୁହେଁ ବରଂ ତେନ୍ତୁଳି ଯୋଗୁଁ ଆସିଥାଏ । ଟମ୍ ସୋମ୍ (ต้มส้ม) ସୁପ୍ ମଧ୍ୟ ଟମ୍ ୟୁମ୍ ସୁପ୍ ପରି କିନ୍ତୁ ସେଥିରେ ଶତବେଧି ଓ କାଫିର୍ ଲେମ୍ବୁ ପତ୍ର ପକାଯାଏ ନାହିଁ । ଟମ୍ ସୋମ୍‍ର ବିଭିନ୍ନ ପ୍ରକାରରେ ଖଟାପଣ ସେଥିରେ ପଡ଼ିଥିବା ଲେମ୍ବୁ ରସ ବା ତେନ୍ତୁଳିର ମାତ୍ରା ଉପରେ ନିର୍ଭର କରିଥାଏ ।
ଅନ୍ୟାନ୍ୟ ଲିଂକ୍
ଶ୍ରେଣୀ:ଥାଇ ଖାଦ୍ୟ
ମୋଈନ ଖାନ
ମହମ୍ମଦ ମୋଈନ ଖାନ ( (ଜନ୍ମ ୨୩ ସେପ୍ଟେମ୍ବର ୧୯୭୧), ପାକିସ୍ତାନ କ୍ରିକେଟ ଦଳର ପ୍ରାକ୍ତନ ଖେଳାଳୀ ଅଟନ୍ତି । "ମୋଇନ ଖାନ" ଭାବରେ ସେ ବେଶି ପରିଚିତ । ସେ ମୁଖ୍ୟତଃ ଜଣେ ୱିକେଟରକ୍ଷକ-ବ୍ୟାଟ୍ସମ୍ୟାନ ଥିଲେ । ସେ ୧୯୯୦ରୁ ୨୦୦୪ ପର୍ଯ୍ୟନ୍ତ ପାକିସ୍ତାନ ରାଷ୍ଟ୍ରୀୟ କ୍ରିକେଟ ଦଳ ପାଇଁ ଟେଷ୍ଟ କ୍ରିକେଟ ଏବଂ ଏକ ଦିବସୀୟ ଆନ୍ତର୍ଜାତୀୟ କ୍ରିକେଟ ଖେଳିଥିଲେ । ତାହା ସହ ସେ ପାକିସ୍ତାନୀ ଟୀମର ନେତୃତ୍ୱ ମଧ୍ୟ ନେଇଥିଲେ । ସେ ଟେଷ୍ଟ କ୍ରିକେଟରେ ୧୦୦ଟି କ୍ୟାଚ ନେଇଥିଲେ । ଏକ ଦିବସୀୟ କ୍ରିକେଟରେ ସେ ୩,୦୦୦ରୁ ଅଧିକ ଏକ ଦିବସୀୟ ରନ ବନେଇଥିଲେ ଏବଂ ୨୦୦ଟି କ୍ୟାଚ ନେଇଥିଲେ ।
ମୋଈନ ଖାନ, ମୁଲ୍ତାନରେ ୱେଷ୍ଟଇଣ୍ଡିଜ କ୍ରିକେଟ ଟୀମ ବିପକ୍ଷରେ ନିଜ ଅନ୍ତଃରାଷ୍ଟ୍ରିୟ କ୍ରିକେଟର ଜୀବନ ଆରମ୍ଭ କରିଥିଲେ । ସେ ଟେଷ୍ଟ କ୍ରିକେଟରେ ୬୯ଟି ମ୍ୟାଚ ଖେଳିଥିଲେ ଯେଉଁଥିରେ ୱିକେଟ ରକ୍ଷଣ କରି ୧୨୮ଟି କ୍ୟାଚ ମଧ୍ୟ ନେଇଥିଲେ । ସେ ମଧ୍ୟ ୨୧୯ ଏକ ଦିବସୀୟ ଅନ୍ତଃରାଷ୍ଟ୍ରିୟ କ୍ରିକେଟ ମ୍ୟାଚ ଖେଳିଛନ୍ତି, ଯେଉଁଥିରେ କ୍ରିକେଟ ଦଳର ମୁଖ୍ୟ ଚୟନ କର୍ତ୍ତା ରୂପେ "ଇକବାଲ କାସିମ"ଙ୍କ ଜାଗା ନେଇଥିଲେ ଏବଂ ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ରାଷ୍ଟ୍ରୀୟ ଦଳର ମୁଖ୍ୟ କୋଚ ଋପେ ନିଯୁକ୍ତ କରାଯାଇଥିଲା ।
କୋଚିଙ୍ଗ କ୍ୟାରିୟର
ମୋଈନଙ୍କୁ ଅଗଷ୍ଟ ୨୦୧୩ ମସିହାରେ ଦଳର ପ୍ରବନ୍ଧକ ଋପେ ନିଯୁକ୍ତ କରାଯାଇଥିଲା । ୧୧ ଫେବୃୟାରୀ ୨୦୧୪ ମସିହାରେ ତାଙ୍କୁ ଡାଭ ହ୍ୱାଟମୋରଙ୍କ ଜାଗାରେ ରାଷ୍ଟ୍ରୀୟ ଦଳର ପ୍ରମୂଖ କୋଚ ଋପେ ନିଯୁକ୍ତ ଦିଆଗଲା । ତାଙ୍କୁ ୨୦୧୩ ମସିହାରେ ପାକିସ୍ତାନୀ ଟୀମର ମୂଖ୍ୟ ଚୟନକର୍ତ୍ତା ରୂପେ ନିଯୁକ୍ତ କରାଯାଇଥିଲା, କିନ୍ତୁ ୨୦୧୫ ମସିହାରେ "କ୍ରିକେଟ ବିଶ୍ୱକପ ୨୦୧୫"ରେ ଦଳର ଖରାପ ପ୍ରଦର୍ଶନ ପରେ ସେଥିରୁ ହଟେଇ ଦିଆଯାଇଥିଲା ।
ଅନ୍ତଃରାଷ୍ଟ୍ରୀୟ ଜୀବନ
ନିଜର ଅନ୍ତଃରାଷ୍ଟ୍ରୀୟ କ୍ୟାରୀୟର ଅନୁସାରେ ମୋଈନଙ୍କୁ ୱିକେଟ-କିପର, "ରସୀଦ ଲତିଫ"ଙ୍କ ସହିତ ପ୍ରତିସ୍ପର୍ଦ୍ଧା କରିବାକୁ ପଡିଥିଲା । ଟେଷ୍ଟ କ୍ରିକେଟରେ ବ୍ୟାଟିଙ୍ଗ ଆଭରେଜ ସମାନ ହେଲେ ମଧ୍ୟ, ଲତିଫଙ୍କ ତୁଳନାରେ ତାଙ୍କର ଉତ୍ତମ ଏକ ଦିବସୀୟ ଆଭରେଜ ରନ ଥିଲା ଏବଂ ଅନ୍ତଃରାଷ୍ଟ୍ରୀୟ କ୍ରିକେଟରେ ସେ ଲତିଫଙ୍କ ତୁଳନାରେ ଅଧିକ ରନ ମଧ୍ୟ କରିଥିଲେ । ମୋଈନ, ଲତିଫଙ୍କ ୩.୫୧ ପ୍ରତି ଟେଷ୍ଟ ବିରୁଦ୍ଧରେ ପ୍ରତି ଟେଷ୍ଟ ୨.୧୪ ୱିକେଟର ରେକର୍ଡ ରଖିଥିଲେ ।
ଆଧାର
ଶ୍ରେଣୀ:ଅଣ-ଭାରତୀୟ କ୍ରିକେଟ ଖେଳାଳି
ସିସ୍ଟିକ୍ ଫାଇବ୍ରୋସିସ୍
ସିସ୍ଟିକ୍ ଫାଇବ୍ରୋସିସ୍ (ଇଂରାଜୀ ଭାଷାରେ Cystic fibrosis ସଂକ୍ଷେପରେ ସି ଏଫ CF), ଅନ୍ୟ ନାମ ମ୍ୟୁକୋଭିସିଡୋସିସ୍ mucoviscidosis), ଏକ ପ୍ରକାର ଜିନ ସମ୍ବନ୍ଧୀୟ ବିକାର ଯାହା ଫୁସଫୁସକୁ ଅଧିକ ଆକ୍ରମଣ କରେ, କିନ୍ତୁ ଅଗ୍ନାଶୟ, ଯକୃତ, ବୃକ୍‌କ ଓ ଅନ୍ତନଳୀକୁ ମଧ୍ୟ ଆକ୍ରମଣ କରେ ।  ଦୀର୍ଘ କାଳୀନ ଅସୁବିଧା ମଧ୍ୟରେ ନିମୋନିଆ ହୋଇ ଶ୍ୱାସକ୍ରିୟାରେ ଅସୁବିଧା ହୁଏ ଓ କାଶରେ ଖଙ୍କାର ପଡ଼େ ।  ଅନ୍ୟାନ୍ୟ ଲକ୍ଷଣ ମଧ୍ୟରେ ସାଇନୁସାଇଟିସ୍, ଶାରୀରିକ ବୃଦ୍ଧି ହ୍ରାସ, ଚର୍ବିଳ ମଳ, ଗୋଡ଼ ହାତରେ କ୍ଲବିଙ୍ଗ ଓ ପୁରୁଷଙ୍କର ପ୍ରଜନନ ଅକ୍ଷମତା ହୁଏ ।  ବିଭିନ୍ନ ଲୋକଙ୍କର ଅଲଗା ଅଲଗା ଲକ୍ଷଣ ଦେଖାଯାଏ ।
ଏହି ରୋଗ ଆରୋଗୟ ହୁଏ ନାହିଁ । ଫୁସଫୁସ ସଂକ୍ରମଣ ହୋଇଥିଲେ ଆଣ୍ଟିବାୟୋଟିକ ଦିଆଯାଏ; ଏହା ଶିରାରେ, ପାଟିରେ ବା ଶୁଙ୍ଘିକରି ନେବାକୁ ଦିଆଯାଏ । ବେଳେ ବେଳେ ଆଜିଥ୍ରୋମାଇସିନ ଦୀର୍ଘକାଳ ଧରି ଦିଆଯାଏ ।  ଆଘ୍ରାଣକାର ସାଲବୁଟାମଲ ଓ ହାଇପରଟନିକ ସାଲାଇନ ଉପକାରୀ ହୋଇପାରେ ।  ଫୁସଫୁସ ଦିନ‌କୁ ଦିନ ଖରାପ ଦିଗକୁ ଗତି କରୁଥିଲେ ଫୁସଫୁସ ଟ୍ରାନ୍ସପ୍ଲାଣ୍ଟ ଆବଶ୍ୟକ ହୁଏ ।  ଚର୍ବିଦ୍ରବଣୀୟ ଭିଟାମିନ ଓ ଅଗ୍ନାଶୟ ଏଞ୍ଜାଇମ ପ୍ରତିସ୍ଥାପନ ଆବଶ୍ୟକ ହୁଏ ବିଶେଷତଃ ଅଳ୍ପ ବୟସ୍କ ଲୋକଙ୍କ ନିମନ୍ତେ ।  ଅନେକ ରୋଗୀ ଛାତି ପରିସ୍କାର ରଖିବା ନିମନ୍ତେ ଛାତି ଫିଜିଓଥେରାପି କରନ୍ତି,  ଯଦିଓ ଏହାର ଉପକାରୀତା ପ୍ରମାଣିତ ହୋଇନାହିଁ । ଏମାନଙ୍କ ହାରାହାରି ଆୟୁଷ ବିକଶିତ ଦେଶମାନଙ୍କରେ ୩୭ରୁ ୫୦ ବର୍ଷ ।  ହାରାହାରି ୮୦% ଲୋକ ଫୁସଫୁସ ରୋଗରେ ମୃତ୍ୟୁ ବରଣ କରନ୍ତି ।
ଉତ୍ତର ୟୁରୋପ ବଂଶଧର ଲୋକଙ୍କ ମଧ୍ୟରେ ସିସ୍ଟିକ୍ ଫାଇବ୍ରୋସିସ୍ ଅତି ସାଧାରଣ ରୋଗ ଓ ନବଜାତ ତିନି ହଜାର ଶିଶୁଙ୍କ ମଧ୍ୟରୁ ଜଣେ ଏହି ରୋଗ ଭୋଗ କରେ । ପଚିଶ ଜଣ ଲୋକଙ୍କ ମଧ୍ୟରୁ ଜଣେ ରୋଗ ବାହକ ଥାଏ । ଆଫ୍ରିକା ଓ ଏସିଆର ଲୋକଙ୍କୁ ଏହି ରୋଗ କମ ହୁଏ । ସନ ୧୯୩୮ରେ ଡୋରୋଥି ଆଣ୍ଡରସନ ପ୍ରଥମେ ଏହି ରୋଗକୁ ଚିହ୍ନଟ କରିଥିଲେ ଓ ଏହାର ବର୍ଣ୍ଣନା ୧୫୯୫ ମସିହାରୁ ଏପରି ରୋଗ ଭୋଗୁଥିବା ଅନେକ ଲୋକଙ୍କର ଲକ୍ଷଣ ସ‌ହ ମେଳ ଖାଉଥିଲା । ଏହି ରୋଗ ହେଲେ ଅଗ୍ନାଶୟ ଭିତରେ ଫାଇବ୍ରୋସିସ୍ ଓ ସିସ୍ଟ ହେଉଥିବାରୁ ଏହାର ନାମକରଣ ସିସ୍ଟିକ୍ ଫାଇବ୍ରୋସିସ୍ କରାଯାଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
୧୧୧୨
୧୧୧୨ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୧୧୨ ଶ୍ରେଣୀ:ବଟ ତିଆରି ବର୍ଷ ଲେଖା
ମେଘନା ପନ୍ତ
ମେଘନା ପନ୍ତ ଜଣେ ଭାରତୀୟ ଲେଖକ, ସାମ୍ବାଦିକ ଏବଂ ବକ୍ତା ଅଟନ୍ତି । ସାହିତ୍ୟ, ଲିଙ୍ଗ ପ୍ରସଙ୍ଗ ଏବଂ ସାମ୍ବାଦିକତା କ୍ଷେତ୍ରରେ ତାଙ୍କର ଅବଦାନ ପାଇଁ ସେ ବିଭିନ୍ନ ପୁରସ୍କାର ଜିତିଛନ୍ତି । ୨୦୧୨ରେ, ସେ ତାଙ୍କର ପ୍ରଥମ ଉପନ୍ୟାସ ୱାନ ଆଣ୍ଡ ଏ ହାଫ ୱାଇଫ ପାଇଁ ମ୍ୟୁଜ୍ ଇଣ୍ଡିଆ ଯୁବ ଲେଖକ ପୁରସ୍କାର ପାଇଥିଲେ । ତାଙ୍କର କ୍ଷୁଦ୍ରଗଳ୍ପ, ହାପି ବାର୍ଥଡେ ଏବଂ ଅନ୍ୟାନ୍ୟ କାହାଣୀଗୁଡ଼ିକର ସଂଗ୍ରହ ଫ୍ରାଙ୍କ ଓ’କନୋର ଆନ୍ତର୍ଜାତୀୟ ପୁରସ୍କାର ପାଇଁ ଦୀର୍ଘ ତାଲିକାଭୁକ୍ତ ହୋଇଥିଲା ।
ବୃତ୍ତି
ପନ୍ତ ପୂର୍ବରୁ ମୁମ୍ବାଇ ଏବଂ ନ୍ୟୁୟର୍କ ସିଟିରେ ଟାଇମ୍ସ ନ୍ୟୁ, ଏନଡିଟିଭି ଏବଂ ବ୍ଲୁମବର୍ଗ-ୟୁଟିଭି ସହିତ ଏକ ବ୍ୟବସାୟ ସମ୍ବାଦ ଉପସ୍ଥାପକ ଭାବରେ କାର୍ଯ୍ୟ କରିଥିଲେ । ୨୦୦୮ ମସିହା ଆର୍ଥିକ ସଙ୍କଟ ସମୟରେ ସେ ନ୍ୟୁୟର୍କ ଷ୍ଟକ୍ ଏକ୍ସଚେଞ୍ଜରୁ ରିପୋର୍ଟ କରିଥିଲେ । ସେ ପୁରା ସମୟ ଲେଖିବା ପାଇଁ ୨୦୧୩ରେ ଭାରତକୁ ଫେରିଥିଲେ।
ତାଙ୍କର ପ୍ରଥମ ଉପନ୍ୟାସ ୱାନ ଆଣ୍ଡ ଏ ହାଫ ୱାଇଫ (ୱେଷ୍ଟଲ୍ୟାଣ୍ଡ, ୨୦୧୨) ଜାତୀୟ ମ୍ୟୁଜ୍ ଇଣ୍ଡିଆ ୟଙ୍ଗ ରାଇଟର୍ ଆୱାର୍ଡ (୨୦୧୪) ଜିତିଥିଲା ଏବଂ ଆମାଜନ ବ୍ରେକରୁ ନୋଭେଲ ପୁରସ୍କାର ପାଇଁ ତାଲିକାଭୁକ୍ତ ହୋଇଥିଲା । ୨୦୧୮ ମସିହାରେ ଲିଙ୍ଗଗତ ସମାନତା ଉପରେ ଲେଖିବା ପାଇଁ ତାଙ୍କୁ ଲାଡଲି ମିଡିଆ ପୁରସ୍କାର ପ୍ରଦାନ କରାଯାଇଥିଲା ।
ଫ୍ରାଙ୍କ ଓ’କନୋର ଆନ୍ତର୍ଜାତୀୟ ପୁରସ୍କାର (୨୦୧୪) ପାଇଁ ପନ୍ତଙ୍କ କ୍ଷୁଦ୍ର ଗଳ୍ପ ହାପି ବାର୍ଥଡେ (ରାଣ୍ଡମ ହାଉସ୍, ୨୦୧୩)ର ତାଲିକାଭୁକ୍ତ ହୋଇଥିଲା । ତାଙ୍କର ଦ୍ୱିତୀୟ କ୍ଷୁଦ୍ରଗଳ୍ପ ସଂଗ୍ରହ 'ଦି ଟ୍ରବୁଲ ଉଇଥ୍ ଓମ୍ୟାନ' ୨୦୧୬ ମସିହାରେ ପ୍ରକାଶିତ ହୋଇଥିଲା ।
୨୦୧୫ ମସିହାରେ, ସେ ମୁମ୍ବାଇରେ "ଫେମିନିଷ୍ଟ ରାଣୀ" ନାମକ ଏକ ମାସିକ ପ୍ୟାନେଲ ଆଲୋଚନା ଆରମ୍ଭ କରିଥିଲେ, ଯେଉଁଥିରେ ବିଭିନ୍ନ ଭାରତୀୟ ନାରୀବାଦୀଙ୍କ ସହ ସାକ୍ଷାତକାର ହୋଇଥିଲା । ତିନି ବର୍ଷର ଆଲୋଚନା ପରେ, ସେ ୨୦୧୮ ମସିହାରେ ସହ-ଲେଖକ ଶୈଳୀ ଚୋପ୍ରାଙ୍କ ସହ ମିଶି ତାଙ୍କର ପ୍ରଥମ ଅଣ-କାଳ୍ପନିକ ପୁସ୍ତକ ଫେମିନିଷ୍ଟ ରାନୀରେ ସାକ୍ଷାତକାରର ଏକ ସଂଗ୍ରହ ପ୍ରକାଶ କରିଥିଲେ । ନାରୀବାଦୀ ରାଣୀଙ୍କୁ କମଳା ଭାସିନ ପ୍ରଶଂସା କରିଥିଲେ ଯେ ଏକ ଶକ୍ତିଶାଳୀ, ସମ୍ବେଦନଶୀଳ ଏବଂ ଚିନ୍ତାଉଦ୍ରେକକାରୀ ପୁସ୍ତକ ଯାହା ମହିଳା ଏବଂ ପୁରୁଷ ସମାନ ବୋଲି ଭାବୁଥିବା ବ୍ୟକ୍ତି ତଥା ସମାନ ବୋଲି ଭାବୁନଥିବା ବ୍ୟକ୍ତିଙ୍କ ପାଇଁ ପଢ଼ିବା ନିହାତି ଆବଶ୍ୟକ ।
ପାରିବାରିକ ହିଂସା ଅଙ୍ଗେ ନିଭାଇଥିବା ବ୍ୟକ୍ତି ଭାବରେ ସେ TEDx ସମେତ ଅନେକ ପ୍ଲାଟଫର୍ମରେ ନିଜର ବ୍ୟକ୍ତିଗତ ଅଭିଜ୍ଞତା ବାବଦରେ କଥା ହୋଇ ମହିଳାମାନଙ୍କୁ ଘରୋଇ ହିଂସା ବିରୋଧରେ ସ୍ୱର ଉତ୍ତୋଳନ କରିବା ପାଇଁ ଅନୁରୋଧ କରିଥିଲେ ।
ନ୍ୟୁଜ୍ ପୋର୍ଟାଲ୍ ଫର୍ଷ୍ଟପୋଷ୍ଟ ପାଇଁ ସେ ବିଭିନ୍ନ ମହିଳା-କେନ୍ଦ୍ରିକ ଶୋ’କୁ ମଧ୍ୟ ଆଙ୍କର୍ କରିଥିଲେ । ୨୦୧୯ ମସିହାରେ, ପନ୍ତ ଅମିତାଭ ବଚ୍ଚନଙ୍କ ସହ ସୋ କୌନ ବାନେଗା କରୋଡପତୀରେ ବିଶେଷଜ୍ଞ ଭାବରେ ଦେଖାଦେଇଥିଲେ ।
ଗ୍ରନ୍ଥସମୂହ
ନୋଭେଲ
ସଂକ୍ଷିପ୍ତ କାହାଣୀ
ଅଣ-କାଳ୍ପନିକ
ବ୍ୟକ୍ତିଗତ ଜୀବନ
ସୁଜାତା ଏବଂ ଦୀପ ଚନ୍ଦ୍ର ପନ୍ତଙ୍କ କନ୍ୟା ମେଘନା ଶିମଲାରେ ଜନ୍ମଗ୍ରହଣ କରିଥିଲ । ମେଘନାଙ୍କ ପିତା, ମାତା ଉଭୟ ଭାରତୀୟ ରାଜସ୍ୱ ସେବାରେ କାର୍ଯ୍ୟ କରିଥିଲେ ଏବଂ ୨୦୧୨ରେ ଯଥାକ୍ରମେ ମୁମ୍ବାଇ ଏବଂ କୋଲକାତାର ମୁଖ୍ୟ ଆୟକର କମିଶନର ଭାବରେ ଅବସର ନେଇଥିଲେ । ମେଘନା ସ୍ୱାମୀ ଏବଂ ଦୁଇ ଝିଅଙ୍କ ସହ ମୁମ୍ବାଇରେ ରୁହନ୍ତି ।
ଆମିର ଇଲାହି
ଆମିର ଇଲାହି  (Urdu: عامر الہی) ଲିଙ୍କ=ଫାଇଲ:Amir_Elahi.ogg|11x11_ପିକସେଲ|ଶବଦ ବିଷୟରେ pronunciation <small class="metadata audiolinkinfo" style="cursor:help;">( help · info ) (1 ,ସେପ୍ଟେମ୍ବର 1908- 28 ଡିସେମ୍ବର 1980 )  ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି । ସେ ବିଶ୍ୱର 14 ଜଣ ଏପରି ଖେଳାଳିଙ୍କ ମଧ୍ୟରୁ ଜଣେ, ଯିଏ 2ଟି ଦେଶ ତରଫରୁ ଟେଷ୍ଟ କ୍ରିକେଟ ଖେଳିଛନ୍ତି ।. ଲାହୋରେରେ ଜନ୍ମିତ ଆମିର ଦେଶ ସ୍ୱାଧୀନ ହେବା ଆଗରୁ ଭରତ ଦଳ ପାଇଁ ଗୋଟିଏ ଟେଷ୍ଟ ଖେଳିଥିଲେ । ପରେ ପାକିସ୍ଥାନ 1952 ମସିହାରେ ଟେଷ୍ଟ ସ୍ଟେଟସ ପାଇଲା ପରେ ସେ ପାକିସ୍ତାନ ତରଫରୁ 5ଟି ଟେଷ୍ଟ ସ୍ପିନ ବୋଲର ହିସାବରେ ଖେଳିଥିଲେ । ସେ ପାକିସ୍ତାନର ପ୍ରଥମ ଟେଷ୍ଟ ଖେଳାଳି ।
ତାଙ୍କର ଦେହାନ୍ତ ପାକିସ୍ତାନରେ 28 ଡିସେମ୍ବର, 1980 ମସିହାରେ ହେଇଥିଲା ।
ଆଧାର
ଶ୍ରେଣୀ:୧୯୦୮ ଜନ୍ମ ଶ୍ରେଣୀ:୧୯୮୦ ମୃତ୍ୟୁ ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଖଜୁରେଶ୍ୱର ଦେଉଳସମୂହ
ଖଜୁରେଶ୍ୱର ଦେଉଳସମୂହ ଓଡ଼ିଶାରେ ଏକ ବେଢ଼ା ଭିତରେ ଥିବା କେତେକ ଶୈବ-ଶାକ୍ତ ଦେଉଳ । ଏହା ବାଲେଶ୍ୱର ଜିଲ୍ଲାର ସେରଗଡ଼ ଗାଁରେ ଅବସ୍ଥିତ । ଦେଉଳଟି ୯ମରୁ ୧୦ମ ଶତକ ମଧ୍ୟରେ ତୋଳାଯାଇଥିଲା । ଦେଉଳ ବେଢ଼ାରେ ଥିବା ୯ମ ଦଶକରେ ତୋଳାଯାଇଥିବା ବିଭିନ୍ନ ଛୋଟବଡ଼ ଦେଉଳ ଭିତରେ ଭିନ୍ନ ଭିନ୍ନ ଦେବଦେବୀ ପୂଜିତ । ଏହି ଦେଉଳମାନଙ୍କ ମଧ୍ୟରୁ ବିଶାଳତମ ଦେଉଳଟି ଥିଲା ଖଜୁରେଶ୍ୱର । ଏହା ଧ୍ୱଂସ ହୋଇଯାଇଛି । ପରେ ବିଗ୍ରହଗୁଡ଼ିକୁ ଏକ ନୂଆ ଦେଉଳ ତୋଳାଯାଇ ସେଠାକୁ ସ୍ଥାନାନ୍ତରିତ କରାଯାଇଛି । ଏହି ଦେଉଳସମୂହରେ ଦେବଦେବୀ ହେଲେ ଶିବ, ମହିଷାମର୍ଦ୍ଦିନୀ ଦୁର୍ଗା, ଗଣେଶ, ବୈଷ୍ଣବୀ ଓ ପୁରୁଷୋତ୍ତମ । ଦେଉଳସମୂହ କଳିଙ୍ଗ ସ୍ଥାପତ୍ୟ ଶୈଳୀରେ ତୋଳାଯାଇଛି । ବେଢ଼ା ଭିତରେ ଅକ୍ଷୁର୍ଣ୍ଣ ଥିବା ଦେଉଳସମୂହ ୯ମ ଶତକରେ ଖାକର ଶୈଳୀରେ ଓ କେବଳ ଗୋଟିଏ ଦେଉଳ ରେଖ ଶୈଳୀରେ ତୋଳାଯାଇଥିଲା । ନୂତନ ଦେଉଳଟି ପୀଢ଼ ଶୈଳୀରେ ତୋଳାଯାଇଛି । ଏଥିରେ କେତୋଟି ୧୦ମ-୧୧ଶ ଶତକରେ ଖୋଦିତ ସୋମବଂଶୀ ଶାସନ କାଳର ମୂର୍ତ୍ତି ମଧ୍ୟ ରହିଛି । ମୂର୍ତ୍ତିଗୁଡ଼ିକ ଲାଟେରାଇଟ ବା ମାଙ୍କଡ଼ା ପଥରରେ ତିଆରି ।
ଅବସ୍ଥିତି
ଦେଉଳଟି ବାଲେଶ୍ୱର ଜିଲ୍ଲାର ସେରଗଡ଼ ଅନ୍ତର୍ଗତ ଖଜୁରସାହିର ମଧ୍ୟଭାଗରେ ଏକ ଅଳ୍ପ ଉଚ୍ଚ ମୁଣ୍ଡିଆରେ ଅବସ୍ଥିତ ।
ଦେବଦେବୀ
ଦେଉଳ ବେଢ଼ାରେ ବିଭିନ୍ନ ଅଲଗା ଅଲଗା ଦେବଦେବୀ ପୂଜିତ ୯ମ ଶତକର ଦେଉଳସବୁ ରହିଛି । ଏଥି ଭିତରେ ବିଶାଳତମ ଓ ମୁଖ୍ୟ ଖଜୁରେଶ୍ୱର ଦେଉଳଟି ଧ୍ୱଂସ ପାଇଯାଇଛି । ଦେଉଳ ବେଢ଼ାରେ ଶିବ ବ୍ୟତୀତ ମହିଷାମର୍ଦ୍ଦିନୀ ଦୁର୍ଗା, ଗଣେଶ, ବୈଷ୍ଣବୀ (ଦୁର୍ଗା ଦେଉଳ ଭିତରେ) ଓ ଏକ ଛୋଟ ଛାତ ତଳେ ପୁରୁଷୋତ୍ତମ ମୂର୍ତ୍ତି ରହିଛି ।
ସ୍ଥାପତ୍ୟକଳା
ଉଭୟ ବିମାନ ଓ ଜଗମୋହନ କଳିଙ୍ଗ ସ୍ଥାପତ୍ୟ ଅନୁସାରେ ତୋଳା । ଏଥିରେ କେତୋଟି ୧୦ମ-୧୧ଶ ଶତକରେ ଖୋଦିତ ସୋମବଂଶୀ ଶାସନ କାଳର ମୂର୍ତ୍ତି ମଧ୍ୟ ରହିଛି ଓ ଅଧୁନା ଉପାସିତ । ଅଧୁନା ଦେଉଳଟି ଏକ ପୀଢ଼ ଦେଉଳ ଓ ନୂତନ ଭାବେ ତୋଳାଯାଇଛି । ବେଢ଼ାରେ ଅକ୍ଷୁର୍ଣ୍ଣ ଥିବା ଦେଉଳସବୁ ୯ମ ଶତକର ଓ ଖାକର ଶୈଳୀ ଓ ଗୋଟିଏ ରେଖ ଶୈଳୀରେ ତୋଳାଯାଇଥିଲା । ଲାଟେରାଇଟ ବା ମାଙ୍କଡ଼ା ପଥରରେ ତିଆରି ଏହି ଦେଉଳସମୂହ ତତ୍କାଳୀନ ବାଲେଶ୍ୱର ଅଞ୍ଚଳର ଏକ ପ୍ରମୁଖ ସ୍ଥାପତ୍ୟ ଭାବେ ପରିଚିତ ଥିଲା । ଦେଉଳକୁ ଲାଗିଥିବା ଶଶଧର ସେନାପତିଙ୍କ ଘର କାନ୍ଥରେ ୧୦ମ ଶତକରେ ଗଢ଼ା ଏକ ବୌଦ୍ଧ ଅମାହାଭାୟା ତାରାଙ୍କ ମୂର୍ତ୍ତି ରହିଛି । ପ୍ରତ୍ନତତ୍ତ୍ୱବିତ୍‍ ଦେବଳା ମିତ୍ର ‘ଏପିଗ୍ରାଫିଆ ଇଣ୍ଡିକା’ ବହିରେ ଏହି ଦେଉଳର ଗଠନ ଶୈଳୀ ବାବଦରେ ବର୍ଣ୍ଣନା କରିଛନ୍ତି ।
ଧ୍ୱଂସ
ମୂଳ ଦେଉଳଟି ଭୁଷୁଡ଼ି ପଡ଼ିବା ପରେ ଏକ ନୂତନ ସିମେଣ୍ଟ ତିଆରି ଦେଉଳ ତୋଳାଯାଇଥିଲା । ଦେଉଳ ପରିସର ମଧ୍ୟରେ ୮ମ ଶତକରେ ତିଆରି ଖାକର ଦେଉଳଟି ଅକ୍ଷୁର୍ଣ୍ଣ ରହିଛି ।
ପର୍ବପର୍ବାଣି
ଏହି ଦେଉଳରେ ପାଳିତ ଏକ ମୁଖ୍ୟ ପର୍ବ ହେଉଛି ଜାଗର ଯାତ୍ରା । ଏହି ଦିନ ଦେଉଳ ଆଗ ପଡ଼ିଆରେ ଏକ ମେଳା ପଡ଼ିଥାଏ । ଏହି ମେଳାରେ ଯାତ୍ରା ଓ ଦୋକାନ ବଜାର ଆଦି ଲାଗିଥାଏ ।
ନାଜମା ଅନୱର
ନାଜମା ଅନୱର ( ପ୍ରାୟ ୧୯୪୧ - ୧୪ ଡିସେମ୍ବର ୨୦୦୪) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ତଥା ନାଟକ କାର୍ଯ୍ୟକର୍ତ୍ତା ଥିଲେ । ସେ ହଜାର ବାଛୋର ଧରେ (୨୦୦୫), ଦୁଖାଇ (୧୯୯୭) ଜୟଯାତ୍ରା (୨୦୦୪), ଶଙ୍ଖୋନିଲ କରାଗର (୧୯୯୨), ଚିତ୍ରକୋଣ୍ଡା: ଦି ଲଷ୍ଟ ଷ୍ଟପଓଭର (୨୦୦୦), ଶଙ୍ଖନାଦ (୨୦୦୪) ଅଦି ଲୋକପ୍ରିୟ ବଙ୍ଗଳାଦେଶି କଥାଚିତ୍ରରେ ଅଭିନୟ କରିଥିଲେ । ଏଥି ସହିତ ସେ ଇବଲିଶ, କୋଥାଓ କେଉ ନେଇ, ଏବଂ ତାହାର ଭଳି କିଛି ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଥିଲେ ।
ପ୍ରାରମ୍ଭିକ ଜୀବନ
ନାଜମା ୧୯୪୧ ମସିହାରେ ତତ୍କାଳୀନ ବ୍ରିଟିଶ ଭାରତର ମୁନ୍ସିଗଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସରକାରୀ ହାରାଗଙ୍ଗା କଲେଜରେ ଆରବୀୟ ପ୍ରଧ୍ୟାପକ ଥିଲେ । ଯେତେବେଳେ ସେ ସ୍କୁଲରେ ଷଷ୍ଠ ଶ୍ରେଣୀ ଶେଷ କରିଥିଲେ ସେତେବେଳେ ସେ ପରିବାର ସହିତ ଢାକା ପଳାଇ ଯାଇଥିଲେ ।
ଅଭିନୟ ଜୀବନ
୧୯୬୦ ଦଶକରେ ସେ ଢାକା ଡ୍ରାମା ସର୍କଲରେ ଯୋଗ ଦେଇଥିଲେ ଏବଂ ଅଭିନୟ ଜୀବନର ଆରମ୍ଭ କରିଥିଲେ । ୧୯୮୧ ମସିହାରେ, ସେ ବାଂଲାଦେଶର ଏକ ଥିଏଟର ସଂସ୍ଥା, ଆରଣ୍ୟକ ନାଟ୍ୟଦଳରେ ଯୋଗ ଦେଇଥିଲେ ।
୨୦୦୧ ମସିହାରେ, ସେ ସ୍ୱାଧୀନତା ସଂଗ୍ରାମୀ ତାରାମନ୍ ବିବିଙ୍କ ଜୀବନୀ ଉପରେ ଆଧାରିତ ଦୂରଦର୍ଶନ ନାଟକ କରିମାନ ବେୱାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ ଶ୍ରେଣୀ:୨୦୦୪ ମୃତ୍ୟୁ
ମାଦାନାପାଲ୍ଲେ
ଏକ ଭାରତୀୟ ଅଟେ । ଏହା ଆନ୍ଧ୍ର ପ୍ରଦେଶର ଚିତ୍ତୋଓର୍ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୧୩.୫୫୦୩ ଉତ୍ତର ଅକ୍ଷାଂଶ ଓ ୭୮.୫୦୨୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୯୭୯୬୪ ଅଟେ । ସେଥି ମଧ୍ୟରୁ ୫୦.୭୨% ଜଣ ପରୁଷ ହୋଇଥିବା ବେଳେ ୪୯.୨୮% ଜଣ ନାରୀ ଅଟନ୍ତି । ର ସାକ୍ଷରତା ହାର ୬୮.୧୯% ଅଟେ । ଏହା ଜାତୀୟ ହାରଠାରୁ -୩.୩୫% ପ୍ରତିଶତ କମ ଅଟେ । ସେଥିରୁ ୩୮.୦୨% ପ୍ରତିଶତ ପୁରୁଷ ଓ ୩୦.୧୭% ନାରୀ ଅଟନ୍ତି । ୧୧.୮୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ତେଲୁଗୁ ର ସରକାରୀ ଭାଷା ଅଟେ ।
୧୧୧୩
୧୧୧୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୧୧୩ ଶ୍ରେଣୀ:ବଟ ତିଆରି ବର୍ଷ ଲେଖା
କନ୍ନାଟ ପ୍ଲେସ
ଏହାର ନିର୍ମାଣ 1929 ମସିହାରେ ଆରମ୍ଭ ହେଇ 1933ରେ ସମାପ୍ତ ହେଇଥିଲା ଓ ଇଂଲଣ୍ଡ କନ୍ନାଟର ପ୍ରଥମ ଡୂକଙ୍କ ନାମାନୁସାରେ ନମିତା ହେଇଥିଲା । ବର୍ତ୍ତମାନ ଏହା ତଳ ଦେଇ  ଦିଲ୍ଲୀ ମେଟ୍ରୋର ଲାଇନ ଯାଇଛି ଓ ଏଠାରେ ରାଜୀବ ଚୌକ ମ୍ନାମକ ମେଟ୍ରୋ ଷ୍ଟେସନ ରହିଛି ।
ଇତିହାସ
ଡାହାଣ|thumb|260x260_ପିକସେଲ|1932 ମସିହାରୁ ରହିଥିବା ରେଗାଲ ସିନେମା, କନ୍ନାଟ ପ୍ଲେସର ପ୍ରଥମ ସିନେମଘର ବାଆଁ|thumb|260x260_ପିକସେଲ|କନ୍ନଟ ପ୍ଲେସର କେନ୍ଦ୍ର ପାର୍କ ଓ ଭିରତର ଅଞ୍ଚଳର ଚିତ୍ର କନ୍ନାଟ ପ୍ଲେସ ନିର୍ମାଣ ଆଗରୁ ଏହି ଅଞ୍ଚଳ ଘଞ୍ଚ ଜଙ୍ଗଲରେ ପୂର୍ଣ ଥିଲା । ଜଙ୍ଗଲରେ ହେଟାବାଘ, ଅରଣ୍ୟ ଘୁଷୁରି ଆଦି ରହୁଥିଲେ ଓ ନିକଟସ୍ଥ କାଶମେର ଗେଟ ଓ ସିଭିଲ ଲାଇନ ଅଞ୍ଚଳର ଲୋକେ ସେଟାକୁ ଛୁଟି ଦିନରେ ପକ୍ଷୀ ଶିକାର କରିବାକୁ ଯାଉଥିଲେ । ସେଠାରେ ଥିବା ପ୍ରାଚୀନ ହନୁମାନ ମଦିରକୁ ଅନେକ ଦର୍ଶକ ଆସୁଥିଲେ । ଅଞ୍ଚଳଟି ରାତ୍ର କଳାରେ ଯାତାୟତ ପାଇଁ ବିପଦଜନକ ଥିଲା ।
ଏହି ଅଞ୍ଚଳ ସମେତ ମାଧୋଗଞ୍ଜ, ଜାୟସିଙ୍ଗ ପୁରା ଓ ରାଜା କି ବଜାର ଅଞ୍ଚଳର ଲୋକଙ୍କୁ ସ୍ଥାନାନ୍ତର କରାଯାଇ କନ୍ନାଟ ପ୍ଲେସ ନିର୍ମାଣ ପାଇଁ ସ୍ଥାନ ଖାଲି କରାଯାଇଥିଲା । ମୁଗଳ ଶାସନ କାଳରୁ ରହିଥିବା ଏଇତିହାସିକ କୁତବ ରୋଡ , ସହଜନାବାଦ ରୋଡ ଅଞ୍ଚଳରେ ଥିବା ଗ୍ରାମାଞ୍ଚଳକୁ ଖାଲି କରାଯାଇ ସେଠାକାର ଅଧିବାଶିଙ୍କୁ କାରୋଲ ବାଗରେ ରଖାଯାଇଥିଲା । କେବଳ ହନୁମାନ ମନ୍ଦିର , ଜୟସିଙ୍ଘ ପୁରା ଜୈନ ମନ୍ଦିର ଓ ଯନ୍ତର ମନ୍ଥରକୁ ରଖାଯାଇଥିଲା ।
ପ୍ରାଚୀନ ସମୟରେ
ଡାହାଣ|thumb|ସ୍ଥପତ୍ୟବିଦ ରବର୍ଟ ଟର ରସେଲଙ୍କ ନକ୍ସା ଅନୁସାରେ ନିର୍ମିତ ହେଇଥିବା କନ୍ନାଟ ପ୍ଲେସ ଡାହାଣ|thumb|230x230_ପିକସେଲ|1986 ମସିହାରେ ନିର୍ମିତ ଭାରତୀୟ ଜୀବନ ବୀମାର " ଜୀବନ ଭର୍ତି " ପରିସର
ସିନେମା ଘର
୧୯୩୧ ମସିହାରେ କଥାଚିତ୍ର ପଦ୍ଧତି ଭାରତରେ ପ୍ରଚଳିତ ହେବା ପରେ ଏହାର ଆଦୃତି ବହୁ ପରିମାଣରେ ବଢି ଯାଇଥିଲା । ( ଆଗରୁ ନିର୍ବାକ ଚଳଚ୍ଚିତ୍ର ନିର୍ମିତ ହକନ୍ନଟ ପ୍ଲେସଠାରେ ପ୍ଲାଜା, ରେଗାଳ ,ରିଭୋଳି ଓ ଓଡିଅନ ନାମକ ୪ଟି ଥିଏଟର ଖୋଲି ଥିଲା । ଏହା ମଧ୍ୟରୁ ରେଗାଳ ଥିଏଟର ପ୍ରଥମେ ୧୯୩୨ ମସିହାରେ ଆରମ୍ଭ ହେଇଥିଲା । ଏଠାରେ ଫିଲ୍ମ ସହିତ ସଙ୍ଗୀତ , ନୃତ୍ୟ ଓ ଅନନ୍ୟ ମନୋରଞ୍ଜନ କରଜ୍ୟକରମ ସବୁ ହାଉଥିଲା । ଏବେ ମଧ୍ୟ ସେ ସବୁ ସିନେମା ଘର ରହିଥିଲେ ମଧ୍ୟ ଏହାର ମାଲିକାନା ପରିବର୍ତନ ହେଇ ପୁନଃ -ନିର୍ମିତ ହେଇଛି ।
ବର୍ତ୍ତମାନ
ବାଆଁ|thumb|220x220_ପିକସେଲ|1970 ମସିହାରେ ନିର୍ମିତ ଭୂତଳ ବଜାର ପରିସର " ପାଳିକା ବଜାର "ର ପ୍ରବେଶ ଦ୍ୱାର thumb|ବ୍ୟସ୍ତ ସପ୍ତାହନ୍ତ ସମୟରେ କନ୍ନାଟ ପ୍ଲେସର ଦୃଶ୍ୟ
କେନ୍ଦ୍ର ପାର୍କରେ ଜାତୀୟ ପତାକା
thumb|National Flag of India at Central Park, Connaught Place ୨୦୧୪  ମସିହା ମାର୍ଚ ୭  ତାରିଖରେ ସେହି ସମୟର ବୃହତ୍ତମ ତ୍ରିରଙ୍ଗା କୁହାଯାଉଥିବା ୯୦ଫୁଟରେ ୬୦ ଫୁଟ ଆକାରର ଭାରତୀୟ ଜାତୀୟ ପତାକାକୁ ଏକ ୨୦୭ ଫୁଟ ଉଛ ଖମ୍ବ ସହାୟତାରେ କନ୍ନାଟ ପ୍ଲେସର କେନ୍ଦ୍ର ପାର୍କଠାରେ ଉଡ଼ାଯାଇଥିଲା ।
ଦିଲ୍ଲୀ ବିସ୍ଫୋରଣ
2008 ମସିହାର ଦିଲ୍ଲୀ ଆତଙ୍କବାଦୀ ବିସ୍ଫୋରଣ ଘଟଣାର 5ଟି ବିସ୍ଫୋରଣ ମଧ୍ୟରୁ ଦୁଇଟି କନ୍ନାଟ ପ୍ଲେସ ଅଞ୍ଚଳରେ ହେଇଥିଲା । ପରିମଳ ପାଇଁ ଥିବା କୁଣ୍ଡରୁ ବୋମାଗୁଡ଼ିକ ମିଳିଥିଲା ଓ ଦୁଇଟି ବିସ୍ଫୋରଣରେ 10 ଜଣ ବ୍ୟକ୍ତି ଆହତ ହେଇଥିଲେ । ଏହା ବାଦ ସମସ୍ତ ପରିମଳ କୁଣ୍ଡ ହଟେଇ ଦିଆ ଯାଇଥିଲା ।
ପୁନଃ -ଉନ୍ନୟନ ଯୋଜନା ସବୁ
2000 ମସିହା ସମୟକୁ କନ୍ନାଟ ପ୍ଲେସ ତାହାର ପୂର୍ବତନ ଗୌରବ ଓ ସୌନ୍ଦର୍ଜୀ ଅନେକାଂଶରେ ହରେଇଥିଲା । ରାସ୍ତାଗୁଡ଼ିକ ଧୀରେ ଧୀରେ ଶଙ୍କିର୍ଣ ହେଇଚାଲିଥିଲା ଓ ନୂତନ ପିଢୀର ଭିଡ ସମ୍ଭାଳିବାକୁ ଅସମର୍ଥ ହେଇ ପଡିଥିଲା । ନୂଆ ଦିଲ୍ଲୀ ମୁନ୍ସିପାଳ କର୍ପୋରେସନ ଏହାର ପୁନରୁଦ୍ଧାର ପାଇଁ ଯୋଜନା କରିଥିଲେ । ରାସ୍ତା, ଜଳ ଯୋଗାଣ , ଟ୍ରାଫିକ ପରିଚାଳନା , ପୁରୁଣା ଅଟ୍ଟାଳିକା ମାନଙ୍କ ସୁରକ୍ଷ୍ୟା ଦିଗ ପାଇଁ ଧ୍ୟାନ ଦିଆଯାଇଥିଲା । 2010 କମନୱେଲ୍ଥ ଗେମ୍ସ ଆଗରୁ ନିର୍ମାଣ କାର୍ଯ୍ୟ ସମାପ୍ତ ହେବାର ଯୋଜନା ଥିଲେ ମଧ୍ୟ ତାହା ହେଇ ପାରିନଥିଲା । 2016 ସୁଦ୍ଧା କିଛି ଅଞ୍ଚଳର କାର୍ଯ୍ୟ ସାରିଥିଲେ ମଧ୍ୟ ବାକି କାମ ସମ୍ପୂର୍ଣ ହେଲା ବେଳକୁ 2020 ମସିହା ହେଇଯାଇଥିବ । ବାଆଁ|thumb|300x300_ପିକସେଲ|ରାତ୍ର କାଳରେ କନ୍ନାଟ ପ୍ଲେସ ବାଣିଜ୍ୟିକ ଅଞ୍ଚଳର ଦୃଶ୍ୟ
ଫିଲ୍ମ  ରେ
ଅନେକ ଭାରତୀୟ  ଫିଲ୍ମରେ କନ୍ନଟ ପ୍ଲେସର ଦୃଶ୍ୟ ରହି ଥାଏ । ଏଠାରେ କିଛି ବିଦେଶୀୟ ଫିଲ୍ମର ଶୁଟିଙ୍ଗ ମଧ୍ୟ ହେଇଥିଲା ।
ପୁନଶ୍ଚ ଦେଖଣା
Other commercial centres in Delhi metropolitan area:
ଜାମୁଡୋଲି
ଜାମୁଡୋଲି ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।
ଗମନାଗମନ
ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ ।
ଶିକ୍ଷା
ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି।
ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ  ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଧାର
ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ଦେଉଳଝରି ଉଷ୍ଣପ୍ରସ୍ରବଣ
ଦେଉଳଝରି  ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ରେ ଥିବା ଏକ ଉଷ୍ଣପ୍ରସ୍ରବଣ । ଏଠାରେ ବାହାରୁଥିବା ଉଷ୍ମ ଜଳସ୍ରୋତକୁ ୩୬ଟି କୃତ୍ରିମ କୁଣ୍ଡରେ ରଖି ବ୍ୟବହାର କରାଯାଏ । ଏଠାରେ ପ୍ରାୟ ୮୪ଟି କୁଣ୍ଡ ଥିବାର ଜଣାଯାଏ କିନ୍ତୁ ସେସବୁ ଆଜି ଭଗ୍ନ ଅବସ୍ଥାରେ ରହିଛି । ଦେଉଳଝରି ଏକ ପୁରାତନ ଶୈବପୀଠ । ୨୪ ଏକର ୫୫ ଡିସିମିଲି ବିଶିଷ୍ଟ ଏହି ଅଞ୍ଚଳଟି କିଆବଣରେ ପରିପପୂର୍ଣ୍ଣ ଏକ ସୁନ୍ଦର ସ୍ଥାନ ।  ଏହା ମୁଖ୍ୟତ ଉଷ୍ମପ୍ରସବଣ ଏବଂ ବହୁ ପୁରାତନ ଶ୍ରୀ ସିଦ୍ଧେଶ୍ୱର ବାବାଙ୍କ ମନ୍ଦିର ପାଇଁ ପ୍ରସିଦ୍ଧି ଲାଭ କରିଛି | ମନ୍ଦିରର ଦକ୍ଷିଣ ପାର୍ଶରେ ଚିତ୍ରୋତ୍ପଳା ନଦୀ ବହିଯାଉଛି | ଉତ୍ତରରେ ସୁଉଚ୍ଚ ପଞ୍ଚଧାରା ପର୍ବତ | ପୂର୍ବରେ ଆଠମଲ୍ଲିକ ସହର  ଓ ପଶ୍ଚିମରେ ଅଳ୍ପଦୂର  ଗଲେ ମାଧପୁର ସହର ଦେଇ ମହାନଦୀ ବହିଯାଇଛି |
ଉଷ୍ମପ୍ରସ୍ରବଣ
ପୁରାତନ ତଥ୍ୟ ଅନୁଯାଯୀ ୮୪ଟି ଉଷ୍ମ ଜଳ ବିଶିଷ୍ଟ ମନିଷ୍ୟ କୃତ କୁଣ୍ଡ ଥିଲା | ମାତ୍ର ସମଯକ୍ରମେ କିଛି କୁଣ୍ଡ କିଆବଣ ଭିତରେ ଲୁଚି ଯାଇଥିବା ବେଳେ ଆଉ କିଛି ପୋତି ହୋଇ ଯାଇଛି | ବର୍ତ୍ତମାନ ୩୬ଟି କୁଣ୍ଡ ଦେଖାଯାଉଛି | କୁଣ୍ଡଗୁଡ଼ିକ ପଥର କାନ୍ଥ ଦିଆଯାଇଥିଲା | ଏବେ ସିମେଣ୍ଟ ଢଳେଇ ଦେଇ ପକ୍କା କରିଦିଆଯାଇଛି | ପ୍ରକୃତିର ଆଶ୍ଚର୍ଯ୍ୟାନିତ୍ୱ ଜିନିଷ ଏଠାରେ ଦେଖାଦେଇଛି | ପ୍ରାୟ ସମସ୍ତ ଜଳ କୁଣ୍ଡର ଉଷ୍ମତା ୪୦ ଡିଗ୍ରିରୁ ୬୨ ଡିଗ୍ରି ସେଲସିଅସ୍ ରହିଥାଏ |  ପୂର୍ବରୁ ୧୩୪ ଡିଗ୍ରି ସେଲସିଅସ୍ ଉଷ୍ମତା ରହୁଥିଲା ବୋଲି କିମ୍ବଦନ୍ତୀ ଅଛି | କୁଣ୍ଡରୁ ପାଣି କାଢି ନେଲେ ମଧ୍ଯ ଅଳ୍ପ ସମୟ ମଧ୍ୟରେ କୁଣ୍ତରେ ପୂର୍ଣ୍ଣ ହୋଇଯାଏ |  ପୁରାତନ ସମୟରୁ ପ୍ରତ୍ୟେକ କୁଣ୍ଡମାନଙ୍କର ଭିନ୍ନ ଭିନ୍ନ ନାମ ଦିଆଯାଇଛି | ଯଥା - ଅଗ୍ନି କୁଣ୍ଡ, ତପ୍ତ କୁଣ୍ଡ, ହିମ କୁଣ୍ଡ, ଅମୃତ କୁଣ୍ଡ, ଲବକୁଶ କୁଣ୍ଡ ଇତ୍ୟାଦି ଅନେକ ||   ଏହି ଜଳ କୁଣ୍ଡରେ ତୀର୍ଥଯାତ୍ରୀମାନେ ଅରୁଆ ଚାଉଳ ପକାନ୍ତି, ଜଳର ଉଷ୍ମତା ପରୀକ୍ଷା  କରିବା ପାଇଁ | କଏନ ଟଙ୍କା ମଧ୍ଯ ପକାଇଥାନ୍ତି | ସମସ୍ତଙ୍କର ବିଶ୍ୱାସ ଯେ, ଟଙ୍କା ପାକାଇଲେ ମନକାମନା ପୂର୍ଣ୍ଣ ହୁଏ | କେତୋଟି ସ୍ଥାନରେ ଥଣ୍ଡା ଜଳ କୁଣ୍ଡ ପାଖରେ ଉଷ୍ମ ଜଳ କୁଣ୍ଡ ଲାଗିକରି ରହୁଅଛି | ଏଭଳି ଘଟଣା ଅନେକଙ୍କୁ ବାରମ୍ବାର ତୀର୍ଥଯାତ୍ରା କରିବା ପାଇଁ ଆଗ୍ରହ ଜନ୍ମାଇଥାଏ |
ପୌରାଣିକ
ପୌରାଣିକ ମତାନୁସାରେ ଉକ୍ତ ସ୍ଥାନରେ ଏକଦା ଚୌରାଅଶୀଟି ଉଷ୍ଣ କୁଣ୍ଡ ଥିଲା । ପ୍ରତ୍ୟେକ କୁଣ୍ଡରେ ଅବଗାହନ କଲେ ଗୋଟିଏ ନର୍କରୁ ମୁକ୍ତି ମିଳେ ବୋଲି ବିଶ୍ୱାସ କରାଯାଏ । ସମ୍ପ୍ରତି ଅଧିକାଂଶ କୁଣ୍ଡ ପୋତି ହୋଇ ପଡିଥିବା ବେଳେ ମାତ୍ର ଚବିଶିଟି କୁଣ୍ଡର ସ୍ଥିତି ଜଣାପଡେ । ପ୍ରତ୍ୟେକ କୁଣ୍ଡର ନାମକରଣ ହୋଇଛି । ଉକ୍ତ କୁଣ୍ଡଗୁଡିକ ମଧ୍ୟରେ ଅଗ୍ନିକୁଣ୍ଡ, ରକ୍ତକୁଣ୍ଡ, ହିମକୁଣ୍ଡ ଓ ଘୃତକୁଣ୍ଡ ଇତ୍ୟାଦି ପ୍ରଧାନ । ମହେଶ୍ୱର, ମାହେଶ୍ୱରୀ ଓ କେଦାରେଶ୍ୱର ମନ୍ଦିର ସମ୍ମୁଖରେ ଅବସ୍ଥିତ ଦୁଇଟି ବିଶାଳ କୁଣ୍ଡ, ଭକ୍ତ ଓ ପର୍ଯ୍ୟଟକମାନଙ୍କ ସ୍ନାନକୁଣ୍ଡ ଭାବରେ ବ୍ୟବହୃତ ହୁଏ । ଏହି ଦୁଇଟି କୁଣ୍ଡ ମଧ୍ୟରୁ ଗୋଟିକର ଜଳ ଉଷ୍ଣ ହୋଇଥିବା ବେଳେ ଅନ୍ୟଟି ଶୀତଳ । ଶୀତ ଦିନରେ ଉଷ୍ଣ କୁଣ୍ଡରେ ଭକ୍ତ ଓ ପର୍ଯ୍ୟଟକମାନେ ସ୍ନାନ କରି ଆନନ୍ଦିତ ହୁଅନ୍ତି । ଆଶ୍ଚର୍ଯ୍ୟର କଥା, ଏହି କୁଣ୍ଡ ଦୁଇଟି ଲାଗି ରହିଥିଲେ ମଧ୍ୟ ଏବଂ ଉଭୟ କୁଣ୍ଡ ମଧ୍ୟରେ ସଂଯୋଗ ଦ୍ୱାରଦେଇ ଜଳ ପ୍ରବାହିତ ହେଉଥିଲେ ମଧ୍ୟ କୌଣସି କୁଣ୍ଡସ୍ଥିତ ଜଳର ତାପମାତ୍ରା କେବେହେଲେ ପରିବର୍ତ୍ତନ ହୁଏ ନାହିଁ ।
ମନ୍ଦିର
୨୪ ଏକର ବିଶିଷ୍ଟ ସ୍ଥାନରେ ୬ଟି ମୁଖ୍ୟ ମନ୍ଦିର ଅଛି | ଅନ୍ଯ କେତେକ ପାର୍ଶ୍ୱ ଦେବାଦେବୀଙ୍କ ମନ୍ଦିର ମଧ୍ଯ ରହିଛି | ସମସ୍ତଙ୍କ ମଧ୍ଯରେ ଶ୍ରୀ ସିଦ୍ଧେଶ୍ୱର ବାବାଙ୍କ ମନ୍ଦିର ମୁଖ୍ୟ | ଅନ୍ଯ ମନ୍ଦିରମାନଙ୍କ ମଧ୍ଯରେ କେଦାରନାଥ ବାବା, ମା ମାହେଶ୍ୱରୀ ମନ୍ଦିର, ଶ୍ରୀ ମହେଶ୍ୱର ବାବା, ଶ୍ରୀ ଯୋଗେଶ୍ୱରୀ ମନ୍ଦିର  ଏବଂ ଖମ୍ବେଶ୍ୱରୀ ମନ୍ଦିର ଅନ୍ଯତମ | ମନ୍ଦିରଗୁଡ଼ିକ ଉଚ୍ଚତା ଦୃଷ୍ଟିରୁ ବଡ଼ ହୋଇନଥିଲେ ବି କାରୁକାର୍ଯ୍ୟରେ ପରିପୂର୍ଣ୍ଣ | ମନ୍ଦିରଗୁଡ଼ିକ ସାମାନ୍ଯ ଦୁରତ୍ୱ ଛାଡି ଛାଡି ରହିଛି | ଦେବାଦେବୀଙ୍କୁ ପୂଜା କରିବା ପାଇଁ ଏକ ପୂଜକ ଗୋଷ୍ଠି ଅଛନ୍ତି । ସେମାନେ ଉଭୟଙ୍କ ମଧ୍ଯରେ ପାଳି କରି ପୂଜାର୍ଚ୍ଚନା କରିଥାନ୍ତି ଏବଂ ମନ୍ଦିରରୁ ରୋଜଗାର କରି ଜୀବନ ନିର୍ବାହ କରନ୍ତି |
ପୂଜା ପାର୍ବଣ
ଏଠାରେ ପ୍ରତିଦିନ ଜନସମାଗମ ଲାଗିରହିଥାଏ | ମୁଖ୍ୟ କେତେକ ତିଥିରେ ସ୍ୱତନ୍ତ୍ର ଉତ୍ସବ ପାଳନ ହୁଏ | ସେ ଦିନମାନଙ୍କରେ ବହୁ ସନ୍ଥ ଏବଂ ଶ୍ରଦ୍ଧାଳୁ ଭକ୍ତଙ୍କ ସମାବେଶରେ ଚଳଚଞ୍ଚଳ ହୋଇଉଠେ ସ୍ଥାନଟି | ସେ ତିଥିମାନଙ୍କ ମଧ୍ୟରେ ପଣା ସଂକ୍ରାନ୍ତି, ଶୀତଳଶଷ୍ଠୀ, କାର୍ତ୍ତିକ ପୂର୍ଣ୍ଣିମା, ମକର ସଂକ୍ରାନ୍ତି, ଶ୍ରାବଣର ପ୍ରତ୍ଯେକ ସୋମବାର ଏବଂ ଶିବରାତ୍ରୀ ଅନ୍ୟତମ | ଏଠାରେ ଜଗନ୍ନାଥ ପଞ୍ଜିକା ଅନୁସାରେ ମନ୍ଦିର ପରିଚାଳନା କରାଯାଏ |
ଇତିହାସ ଓ କିମ୍ବଦନ୍ତୀ
ଇତିହାସ କହେ ବର୍ତ୍ତମାନ ଯେଉ ମନ୍ଦିର ଅଛି ତାହା ୧୯୩୬ ମସିହା କଦମ୍ବ ରାଜ ବଂଶର ରାଜା କିଶୋର ଚନ୍ଦ୍ର ଦେଓ ତିଆରି କରିଥିଲେ | ପ୍ରାଚୀନକାଳରେ ଆଠମଲ୍ଲିକ ରାଜାଙ୍କଦ୍ୱାରା ମନ୍ଦିରଟି ତିଆରି କରାଯାଇଥିଲା | ରାଜା ଏଇ ଉଷ୍ଣପ୍ରସ୍ରବଣ ଗୁଡିକର ଝରକୁ ସବୁଦିନ ପାଇଁ ବଞ୍ଚେଇ ରଖିବାକୁ ବନ୍ଧ ପକାଇ ରଖିଥିଲେ । ପରେ ଉକ୍ତ ଝରକୁ ଚୂନ ଓ ସିମେଣ୍ଟ କୁଣ୍ଡ ତିଆରି କରି ଏହି ଉଷ୍ଣପ୍ରସ୍ରବଣର ପାଣିକୁ ମହଜୁଦ ରଖିବାର ବ୍ୟବସ୍ଥା କରାଯାଇଥିଲା । ପରେ ଏହାକୁ ସିମେଣ୍ଟ ବାଲିରେ ଯୋଡେଇ କରି ବିକ୍ଷିପ୍ତ ଭାବରେ ବହିଯାଉଥିବା ପାଣିକୁ ଅଟକା ଯାଇପାରିଥିଲା । ପରେ ଅନ୍ୟ ପାର୍ଶ୍ୱ ମନ୍ଦିର କେତେକ ଶୈବ ଭକ୍ତଙ୍କଦ୍ୱାରା ତିଆରି ହୋଇଛି |
ଅନ୍ଯାନ୍ୟ
ଡାକ୍ତରୀ ବିଜ୍ଞାନ ମତରେ ସ୍ଥାନଟି ଖୁବ ଭଲ | ଖୁବ ଶାନ୍ତ ପରିବେଶ ଯାହା ଅନେକଙ୍କ ମାନସିକ ରୋଗକୁ ଭଲ କରିଦେଇପାରେ | ଏହା ସହିତ ଉଷ୍ମ ଜଳ ଅନେକଙ୍କ ଚର୍ମ ରୋଗ ଭଲ କରିଦିଏ | ସ୍ଥାନଟି ବୃକ୍ଷଲତା ବୃଦ୍ଧି ପାଇଁ  ଉପଯୁକ୍ତ ପରିବେଶ ନାହିଁ ତେଣୁ  ଏହାର କାରଣ ଜାଣିବା ପାଇଁ ଅନେକ ଗବେଷଣା କରିବା ପାଇଁ ଏଠାକୁ ଆସିଥାନ୍ତି | ସ୍ଥାନଟି ବର୍ଷାଦିନେ ଜଳ ଭର୍ତ୍ତୀ ଥାଏ | ପରେ ବର୍ଷସାରା ସନ୍ତସନ୍ତିଆ ରହିଥାଏ | ଫଳରେ କିଆବଣ ଭିତରେ ଅନେକ ପ୍ରକାରର ସରୀସୃପ ବାସକରନ୍ତି | ବେଶେଷକରି କିଆ ଫୁଲ ଫୁଟିଲା ସମୟରେ ତାର ବାସ୍ନା ପାଇଁ ଅନେକ ଜୀବ ସ୍ଥାନଟିରେ ଦେଖାଯାଆନ୍ତି |
କେମିତି ଯିବେ
ଭୁବନେଶ୍ୱର ସହରଠାରୁ ଟ୍ରେନ କିମ୍ବା ବସ ଯୋଗେ ଅନୁଗୁଳ ଜିଲ୍ଲାର ବଇଣ୍ଡାରେ ପହଞ୍ଚି ସେଠାରୁ ଆଠମଲ୍ଲିକକୁ ବସ କିମ୍ବା ଅଟୋ ଯୋଗେ ଯାଇହେବ | ଅନୁଗୁଳଠାରୁ ମନ୍ଦିରକୁ ୯୦ କିଲୋମିଟର | ଆଠମଲ୍ଲିକରୁ ମନ୍ଦିରକୁ ୬ କିଲୋମିଟର ଦୁରତ୍ୱ |
ବାହାର ଆଧାର
ଶ୍ରେଣୀ:ଓଡ଼ିଶା ପର୍ଯ୍ୟଟନ ଶ୍ରେଣୀ:ଉଷ୍ଣପ୍ରସ୍ରବଣ ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଓଡ଼ିଶାର ଭୂଗୋଳ
ଦି ମାଉଣ୍ଟେନ୍ ହକି
ଦି ମାଉଣ୍ଟେନ୍ ହକି ୨୦୨୧ ମସିହାରେ ପ୍ରକାଶିତ ଅବିନାଶ ପ୍ରଧାନ ଓ ଦେବାଶିଷ ମହାପାତ୍ରଙ୍କଦ୍ୱାରା ନିର୍ଦ୍ଦେଶିତ ଏକ ଓଡ଼ିଆ ବୃତ୍ତଚିତ୍ର । ଏହା ଓଭର-ଦି-ଟପ ପ୍ଲାଟଫର୍ମରେ ପ୍ରକାଶିତ ପ୍ରଥମ ଓଡ଼ିଆ ବୃତ୍ତଚିତ୍ର ।
ଏହି ଡକ୍ୟୁମେଣ୍ଟରିର ପ୍ରେରଣା ଭୁବନେଶ୍ୱରରେ ହୋଇଥିବା ୨୦୧୮ ହକି ବିଶ୍ୱକପରୁ ଆସିଥିଲା ।  ଡକ୍ୟୁମେଣ୍ଟରି ଫିଲ୍ମଟି ସମ୍ବଲପୁର ଜିଲ୍ଲାର ଆମଲିଖମାନ ବୋଲି ଗୋଟିଏ ଛୋଟ ଗାଁ ଉପରେ କେନ୍ଦ୍ରିତ।  ହକିଖେଳରେ ଆଦିବାସୀମାନଙ୍କ ଅବଦାନ ପାଇଁ  ଏହି ଡକ୍ୟୁମେଣ୍ଟରି ଏକ କ୍ରିତଜ୍ଞା ପରି ଦେଖା ଯାଇପାରେ।
ଉଦଘାଟନୀ ଖଡିଆ ଗୀତ “ଅନି ଚୋ ନା ନୀଙ୍ଗ ଧିରୋମ ଧୀରମ୍” (ଚାଲନ୍ତୁ ଧୀରେ ଧୀରେ ସାଙ୍ଗରେ ଯିବା) ଆଦିବାସୀ ସଂସ୍କୃତି ଏବଂ ଖେଳ ସହିତ ସମ୍ପୂର୍ଣ୍ଣ ଖାପ ଖାଏ | ଚାଲିସ ମିନିଟ୍ ଲମ୍ବା ଡକ୍ୟୁମେଣ୍ଟାରୀରେ ଦର୍ଶାଯାଇଛି ଯେ ବାଉଁଶ, ସଜନା ଏବଂ ‘କେନ୍ଦୁ’ ଶାଖାରୁ ଖୋଦିତ ହକି ବାଡ଼ି ସହିତ ଏହି ଅଞ୍ଚଳର ଲୋକମାନେ କିପରି ଚାଲିବାକୁ ଶିଖନ୍ତି | କାହାଣୀଟି ଏକ ଛୋଟ ଗାଁ ଉପରେ କେନ୍ଦ୍ରିତ | ପର୍ବତଗୁଡିକରେ ଅବସ୍ଥିତ ଆମଲିଖମାନ, ଏବଂ ସେଠାରୁ ଡକ୍ୟୁମେଣ୍ଟାରୀର ଟାଇଟଲ୍ ମଧ୍ୟ ଆସିଥାଏ |
ଫାଦର୍ ରାଜେନ୍ଦ୍ର ପ୍ରେରଣାଦାୟ ବ୍ୟକ୍ତିତ୍ୱ ତାଙ୍କର ଖେଳ ପ୍ରତି ଖୁବ୍ ଆଗ୍ରହ ଓ ପ୍ରେମ । ତାଙ୍କର ହକି ଖେଳ ପ୍ରତି ଯୁନୁନକୁ ଆମଲିଖମାନ ମିଶନ ସ୍କୁଲରେ ପଢ଼ି ଆସୁଥିବା ପିାମାନଙ୍କୁ ଦେବାକୁ ଚାହାନ୍ତି। ସ୍କୁଲରେ ପିଲାମାନଙ୍କୁ ପାଠ ପଢା ସହିତ ହକି ଟ୍ରେନିଂ ମଧ୍ୟ ପ୍ରଦାନ କରାଯାଏ।
ଡୋମନିକ୍ ଟପ୍ପଙ୍ ଫିଲ୍ମରେ ବଖାନ କରନ୍ତି କେମିତି ତାଙ୍କ ଦିନରେ ଦିଗ ଓ ମାର୍ଗଦର୍ଶନ ପାଇଁ କେହି ନ ଥିଲେ, ଅନ୍ୟଥା ସେ ବହୁତ ଆଗକୁ ଯାଇଥାନ୍ତେ।  ଦର୍ଶକ ମାନଙ୍କୁ ଜଣା ପଡେ କେମିତି ଆଗ କାଳରେ ମାର୍ଗ ଦର୍ଶନର ଅଭାବ ଥାଏ ହେଲେ ମଧ୍ୟ ଖେଳ ପ୍ରତି ପ୍ରେମ ଓ ଆନନ୍ଦ ଜମା ଘଟି ନ ଥାଏ।